ΤΟ ΠΕΡΙΟΔΙΚΟ. Γεώργιος Γερανιώτης: Ο αυτοδημιούργητος επιχειρηματίας, ο πατέρας, ο παππούς, ο ομογενής, ο Ελληνας - PDF\nΤΟ ΠΕΡΙΟΔΙΚΟ. Γεώργιος Γερανιώτης: Ο αυτοδημιούργητος επιχειρηματίας, ο πατέρας, ο παππούς, ο ομογενής, ο Ελληνας\nDownload "ΤΟ ΠΕΡΙΟΔΙΚΟ. Γεώργιος Γερανιώτης: Ο αυτοδημιούργητος επιχειρηματίας, ο πατέρας, ο παππούς, ο ομογενής, ο Ελληνας"\n1 ΤΟ ΠΕΡΙΟΔΙΚΟ sd Σάββατο 20 - Κυριακή 21 Οκτωβρίου 2012 Γεώργιος Γερανιώτης: Ο αυτοδημιούργητος επιχειρηματίας, ο πατέρας, ο παππούς, ο ομογενής, ο Ελληνας\n2 2 ΠΕΡΙΕΧΟΜΕΝΑ ΕΘΝΙΚΟΣ ΚΗΡΥΞ Η Πορεία ζωής του Γιώργου Γερανιώτη Μικρό παιδί ακόμα ο Γιώργος Γερανιώτης έζησε από κοντά τη μανία και την απανθρωπιά του πολέμου και συγκεκριμένα την ιστορική Μάχη της Κρήτης, αφού οι Γερμανοί αλεξιπτωτιστές έπεφταν μέσα στο αγρόκτημά τους. Συζητώντας για το σημερινό αφιέρωμα είπε ότι όνειρο και επιθυμία του είναι να γράψει κάποτε τα γεγονότα της Μάχης της Κρήτης όπως τα είδε και τα έζησε σώψυχα ο ίδιος και η οικογένειά του. Η πορεία της ζωής τον έφερε στην Αμερική ως αγροτόπαιδο, κι όμως κατόρθωσε μόνος του και αυτοδημιουργήθηκε, με πυξίδα πάντοτε τη σκληρή εργασία, τη φιλοδοξία να δημιουργήσει κάτι δικό του, την πίστη του στον Θεό και το ήθος. Ο Γιώργος Γερανιώτης ανήκει στη γενιά των Ελλήνων που σπάνια τις πλάθει ο Δημιουργός. Για όλα αυτά και πολλά άλλα, μιλάει ο κ. Γιώργος, αναλυτικά, στον Θεόδωρο Καλμούκο. Ο θησαυρός της Ελληνικής γής Krinos Foods, LLC., Northern Blvd. LIC, NY το βιβλίο είναι φίλος (718) Π Ε Ρ Ι Ε Χ Ο Μ Ε Ν Α ΤΟ ΠΡΟΣΩΠΟ ΤΗΣ ΕΒΔΟΜΑΔΟΣ ΓεώργιοςΓερανιώτης:Οαυτοδημιούργητος επιχειρηματίας,οπατέρας,οπαππούς, οομογενής,οελληνας Σελίδα 3 ΘΕΜΑ ΤααρχαίαΕλληνικάεκθέματαστοΜουσείοΛούβρο Σελίδα 13 ΥΓΕΙΑ ΚυστικήΙνωση:Ηπιοσυχνήκληρονομικήνόσος Σελίδα 18 ΕΠΙΚΑΙΡΟΤΗΤΑ RethinkAthens:9προτάσειςγιατην ανάπλασητουκέντρουτηςαθήνας Σελίδα 21 ΟΜΟΓΕΝΕΙΑ ΦωτογραφικέςαναμνήσειςαπότηνΟμογένειατου2001 Σελίδα 22 ΠΟΛΙΤΙΣΜΟΣ EναΤοτέμαπότονμακρινόΚαναδάστοΜουσείοΜπενάκη Σελίδα 24 UNISEF Οεπερχόμενοςχειμώνας, απειλήγιατουςπρόσφυγεςαπόσυρία Σελίδα 25 ΤΕΧΝΟΛΟΓΙΑ 14πράγματαπουδενθαγνωρίσουνποτέ τασημερινάπαιδιά! Σελίδα 26 INTERNET 5πράγματαπουδενθαέπρεπενα...δώσετεστοFacebook Σελίδα 27 ΘΕΜΑ ΤοΚρητικόΕλαιόλαδοδιαφέρειστηνποιότητα Σελίδα 28 ΑΘΛΗΤΙΣΜΟΣ ΟαπίστευτοςΦέλιξΜπαουμγκάρτνερ Σελίδα 29 ΠΑΙΔΙ ΓιατίηΦινλανδικήεκπαίδευση θεωρείταιηκαλύτερητουκόσμου; Σελίδα 30 ΤΑΞΙΔΙΑ ΕλάτεστηνΚύπρο-και-γιατηνΠιτσιλιά Σελίδα 31 ΠΟΛΙΤΙΣΜΟΣ Πούπάνεοιγλώσσεςότανπεθαίνουν; Σελίδα 32 ΒΙΒΛΙΟ Πούπάνεοιγλώσσεςότανπεθαίνουν; Σελίδα 33 ΥΓΕΙΑ Παχυσαρκία:Εναςθανάσιμοςαντίπαλος Σελίδα 34 ΓΥΜΝΑΣΤΙΚΗ Φθινόπωροκαιρόςγιαγυμναστική Σελίδα 35 ΔΙΑΤΡΟΦΗ Ζυμαρικά:Αγαπημένακαιαπαραίτηταγιαόλους Σελίδα 36 ΜΑΓΕΙΡΚΗ Τααπαραίτηταζυμαρικάστοτραπέζιμας Σελίδα 37 ΨΥΧΑΓΩΓΙΑ Σελίδα 38 ΓΥΝΑΙΚΑ ΓυναίκεςπροτωνπυλώντουΨυχολόγου Σελίδα 39\n3 ΣΑΒΒΑΤΟ 20 - ΚΥΡΙΑΚΗ 21 ΟΚΤΩΒΡΙΟΥ 2012 ΠΡΟΣΩΠΟ 3 Γεώργιος Γερανιώτης: Ο αυτοδημιούργητος επιχειρηματίας, ο πατέρας, ο παππούς, ο ομογενής, ο Ελληνας Του Θεοδώρου Καλμούκου Ο Γεώργιος Γερανιώτης είναι γέννημα και ανάθρεμμα της λεβοντογέννας Κρήτης, με τον μοναδικό και ανεπανάληπτο πολιτισμό και ψυχισμό της. Οχι απλώς την αγαπά, αλλά την λατρεύει την Κρήτη. Ενώ είχε πάει τον Ιούνιο, ξαναπήγε πάλι στα μέσα του Σεπτέμβρη και επέστρεψε πριν μια εβδομάδα γιατί, όπως είπε στον «Εθνικό Κήρυκα», «εκεί είναι η Ιθάκη μου, εκεί κι η απανεμιά μου». Γεννήθηκε στο χωριό Γεράνι των Χανίων, κι όνειρό του ήταν να γίνει γιατρός. Είπε με κάποιο παράπονο στον τόνο της φωνής του, πως «έδωσα εξετάσεις στην Ιατρική αλλά για έναν βαθμό δεν πέρασα». Ομως η ζωή έχει τα δικά της γραμμένα και κάνει τους δικούς της κύκλους, αφού αυτό που δεν μπόρεσε να γίνει ο ίδιος, δηλαδή γιατρός, λόγω των ειδικών συνθηκών του εκπαιδευτικού συστήματος της Ελλάδος το οποίο δυστυχώς λίγο ως πολύ εξακολουθεί στα ίδια απαρχαιωμένα καλούπια των εισαγωγικών εξετάσεων, το κατάφεραν τα δυο του παιδιά, ο Ευάγγελος, που είναι ουρολόγος με δικό μου μεγάλο γραφείο στο Κέιπ-Κοτ και η κόρη του η Θεανώ, που έγινε οδοντίατρος κι έχουν με τον σύζυγό της τον Παναγιώτη Ηλιόπουλο, ο οποίος είναι επίσης οδοντίατρος, δικό τους γραφείο στην πόλη Γουέστφορντ. Ο πατέρας του ήταν κτηματίας στην Κρήτη, κι ο μικρός Γιώργος πάντοτε εργαζόταν σκληρά. Αλλά μόλις του δόθηκε η ευκαιρία ανακάλυψε την τέχνη της μηχανικής, η οποία κι έγινε ο παντοτινός του σύντροφος από τότε. Είπε πως «είχα μία ευκαιρία όταν πήγα στο Στρατό διότι υπηρέτησα στο τεχνικό σώμα επί δυόμισι χρόνια, κι έτσι απόκτησα μία γνώση και εμπειρία εκεί». Ανθρωπος που είχε μέσα του φλέβα δημιουργίας ήθελε να φύγει από την Ελλάδα για να ανοίξει τους ορίζοντές του και τις ευκαιρίες του. Κι έτσι το αποφάσισε «χωρίς πολλές σκέψεις» όπως είπε κι έκανε τον σταυρό του κι ήλθε στην Αμερική το «Ηλθα ως αγροτόπαιδο για δέκα μήνες στην Αϊόβα μ ένα πρόγραμμα ανταλλαγής φοιτητών που λεγόταν Farm Bureau Federation για να εξοικειωθώ με την αγροτική ζωή της Αμερικής», ανέφερε. Επέστρεψε στην Ελλάδα και το 1957 γνωρίσθηκε με την αείμνηστη σύζυγό του, την Παρασκευή, η οποία είχε ζήσει στην Αμερική, παντρεύτηκαν και στη συνέχεια επέστρεψαν στις Ηνωμένες Πολιτείες. Εδώ στην αρχή εργάσθηκε σ ένα μηχανουργείο διότι γνώριζε τα βασικά της μηχανουργίας, συνάμα πήγαινε τις νύχτες και σπούδαζε στο Τεχνολογικό Ινστιτούτο Wentworth της Βοστώνης πήρε το δίπλωμά του, κι όπως είπε «αποφάσισα να κάνω δική μου δουλειά». Κι έτσι έγινε το ξεκίνημα: Το 1964 άρχισε τη δική του εταιρεία με την ονομασία «Ariston Engraving & Machine Company» στην πόλη Γούμπερν της Μασαχουσέτης η οποία βρίσκεται περί τα δώδεκα μίλια βορειοανατολικά της Βοστώνης, κατασκευάζοντας εξαρτήματα μηχανημάτων και ηλεκτρονικών συστημάτων. Είπε ότι «μερικά από αυτά έχουν μεγάλη σχέση με την Αμυνα» και εξήγησε ότι «δεν παίρνω απευθείας συμβόλαια από το κράτος, αλλά από μεγάλες εταιρείες που αναλαμβάνουν μεγάλες δουλειές και στη συνέχεια μας δίνουν εμάς επιμερισμό εργασιών, δηλαδή κατασκευή συγκεκριμένων τεμαχίων ή ανταλλακτικών». Πρόσθεσε πως «ξεκινήσαμε ως μηχανουργείο» και εξήγησε «με τις μηχανές που βλέπετε εδώ μπορούμε να φτιάξουμε πάρα πολλά και μικρά πράγματα, λεπτή δουλειά». Είπε ακόμα πως «πριν χρόνια προτού ξεκινήσει ο αυτοματισμός και τα ηλεκτρονικά μηχανήματα, μεγάλες εταιρείες χρειάζονταν λεπτή δουλειά, εργασία λεπτουργού, Ο Γιώργος Γερανιώτης με τις εγγονούλες του Κοραλία, Παρασκευούλα και Αλεξάνδρα στην παρέλαση της Βοστώνης το Ο Γιώργος Γερανιώτης δίπλα σ ένα από τα πρώτα μηχανήματα με τα οποία ξεκίνησε το «Αριστον» και εξελίχθηκε κορυφαίο στο είδος του. κι έτσι μ αυτές τις μηχανές που βλέπετε εδώ τα καταφέραμε». Ο «Εθνικός Κήρυξ» επισκέφθηκε το εργοστάσιο του κ. Γερανιώτη στο Γούμπερν, ο οποίος με υπομονή εξήγησε το ξεκίνημά του, αλλά και την αποστολή και εργασία που έκανε και κάνει κάθε μηχάνημα. Στην αρχή ήταν ο ίδιος παρών και οι μηχανουργοί του καθοδηγώντας το μηχάνημα, σήμερα για πολλά μηχανήματα τα πράγματα έχουν αλλάξει, τα προγραμματίζουν με ηλεκτρονικό υπολογιστή, τους δίνουν τις κατάλληλες εντολές κι αυτά εργάζονται μόνα τους χωρίς την επίβλεψη κανενός. Οταν τον ρωτήσαμε αν είχε χρηματικό κεφάλαιο για το ξεκίνημα της επιχείρησης, χαμογέλασε με το χαρακτηριστικό καλοσυνάτο του χαμόγελο και είπε «ελάχιστο ποσό». Συμπλήρωσε «ίσα - ίσα για να αγοράσω μία τέτοια μηχανή κι έναν τόρνο. Είχα πει στην μακαρίτισσα τη γυναίκα μου ότι εγώ δεν θέλω να εργάζομαι για κάποιον άλλον, θα εργαστώ μόνος μου κι αν ακόμα δουλεύω περισσότερες ώρες και φέρνω λιγότερα λεπτά στο σπίτι. Αλλά σιγά-σιγά με το πέρασμα του χρόνου μεγάλωσε το μέρος, δόξα τω Θεώ όλα πήγαν καλά». Αναφορικά με το αν πηγαίνουν καλά οι δουλειές, είπε ότι «πάντοτε είχαμε και έχουμε εργασία, δεν παραπονιόμαστε αν και πολλές δουλειές που κάναμε παλαιότερα φεύγουν και γίνονται στην Κίνα, κι αυτό είναι βέβαια ζημιά για μας κι όλοι στον επιχειρηματικό κλάδο το αισθάνονται». Ανθρωπος ταπεινός και μετριόφρων δεν αρέσκεται στην καύχηση και την προβολή γι αυτό όταν ρωτήσαμε για τη μεγάλη του επιτυχία πως έχει φτιάξει το πιο βασικό μέρος του μηχανήματος του υγρόμετρου, το οποίο έχει σταλεί στο Διάστημα το 1964, χαμογέλασε και είπε «κι αυτό το μάθατε», ενώ κατά τη ροή της συζήτησής μας έγινε φανερό πως δεν έχει κατασκευάσει μόνο το βασικό μηχάνημα αλλά και τα διάφορα εξαρτήματα όπως τους ανιχνευτές (sensors). Είπε αστειευόμενος πως «τώρα όλοι θα λένε πως έχω κι εγώ κάτι στον φεγγάρι». Συνέχεια στη σελίδα 4\n4 4 ΠΡΟΣΩΠΟ ΕΘΝΙΚΟΣ ΚΗΡΥΞ Γεώργιος Γερανιώτης: Ο αυτοδημιούργητος επιχειρηματίας, ο πατέρας, ο παππούς, ο ομογενής, ο Ελληνας Ο Γιώργος Γερανιώτης με τους συμπατριώτες του Κρήτες κατά την απονομή του Μινωικού Βραβείου. Διακρίνονται οι: Μανόλης Σηφάκης, Μανόλης Βεληβασάκης και Χαρούλα Τραβαγιάκη. Συνέχεια από τη σελίδα 3 Οντας άνθρωπος οξυδερκής ο κ. Γερανιώτης και βλέποντας μακριά από το σήμερα και το τώρα και διαισθανόμενος τις επερχόμενες εξελίξεις στον τομέα του αυτοματισμού, κατόρθωσε και βγήκε πριν από τις εξελίξεις. «Επειδή κατάλαβα ότι αλλάζουν τα πράγματα, δεν το άφησα απλώς ως μηχανουργείο, αλλά προσθέσαμε και τη χαρακτική (engraving) για πλάκες βραβεύσεων, πινακίδες κάθε είδους, μεγέθους και διαλογής και γενικότερα ό,τι έχει να κάνει με χαρακτική», τόνισε. Ο κ. Γερανιώτης έχει κάνει αρκετά έργα χαρακτικής τέχνης, τα οποία κοσμούν ακόμα και το Λευκό Οίκο. Είπε, πως «οι αξιωματούχοι της Ουάσιγκτον και συγκεκριμένα η κ. Λώρα Μπους, δίνουν διάφορα δώρα ιδιαίτερα τα Χριστούγεννα με το έμβλημα (σφραγίδα) του Λευκού Οίκου τα οποία είχαμε λαξεύσει εμείς». Διευκρίνισε πως «κάνουνε κάθε είδος χαρακτηριστικής εργασίας εκτός από χρυσαφικά». Σήμερα στην εταιρεία εργάζονται οκτώ άτομα. «Είχαμε μέχρι και 15 αλλά τώρα με τους ηλεκτρονικούς υπολογιστές χρειαζόμαστε λιγότερο προσωπικό κι έχουμε μεγαλύτερη παραγωγή», υπογράμμισε. Στην ερώτηση αν η πορεία της Οικονομίας σήμερα έχει επηρεάσει τις εργασίες του, απάντησε «όταν επηρεάζονται οι μεγάλες εταιρείες κατ ακολουθία επηρεαζόμαστε κι εμείς. Τώρα είμαστε σε ίση γραμμή, δεν έχουμε αισθανθεί μεγάλη πίεση» και τόνισε πως «η Οικονομία τώρα αρχίζει και βελτιώνεται». Σημείωσε ακόμα πως «επειδή κάνουμε πολλές εργασίες για την Αμυνα, μέχρι τώρα είμαστε καλά, έχουμε δει πολλά σκαμπανεβάσματα σ αυτά τα 48 χρόνια». Ο κ. Γερανιώτης απόκτησε δύο παιδιά, τα οποία αμφότερα έγιναν γιατροί, η Θεανώ οδοντίατρος και ο Ευάγγελος ουρολόγος, όπως ήδη Συνέχεια στη σελίδα 6 To our founder and mentor George Geraniotis congratulations for your accomplishments and outstanding achievements. Συγχαρητήρια στον φίλο Γιώργο Γερανιώτη για την προσφορά του στον Ελληνισμό, την Παγκρητική και την Ομογένεια. ΑΞΙΟΣ! Γιώργος Χρύσης, Southborough, MA Wishing you health and continued success always. Congratulations George upon earning the well-deserved recognition of «Ethnikos Kirix» for your many years of dedications and commitment. From all of your friends at ARISTON ENGRAVING Wishing you health and continued success NICK PAPPAS and FAMILY\n5 ΣΑΒΒΑΤΟ 20 - ΚΥΡΙΑΚΗ 21 ΟΚΤΩΒΡΙΟΥ 2012 ΠΡΟΣΩΠΟ 5 Στο καλό παλιό μου φίλο και συνεργάτη ΓΕΩΡΓΙΟ ΓΕΡΑΝΙΩΤΗ θερμά συγχαρητήρια. ΠΑΝΤΑ ΑΞΙΟΣ! Με εκτίμηση ΕΜΜΑΝΟΥΗΛ ΤΣΙΚΟΥΔΑΚΗΣ τ. Πρόεδρος Παγκρητικής Ενωσης Αμερικής Harris J. Boora Chapter #406 Order of Ahepa Ο πρόεδρος ΘΩΜΑΣ ΤΣΙΚΡΙΚΑΣ, τα μέλη του Διοικητικού Συμβουλίου και άπαντα τα μέλη του CHAPTER #406 συγχαίρουμε το εκλεκτό μέλος, αγνό Ελληνα και υπερήφανο Κρητικό Γεώργιο Γερανιώτη για το έργο και την προσφορά του. Ολόθερμα συγχαρητήρια και αισθήματα τιμής, σεβασμού και ειλικρινούς φιλίας στον αγαπητό μας «σύντεκνο» Γιώργο Γερανιώτη, για την εξαιρετική τιμή που του γίνεται από την έγκριτη εφημερίδα της Ομογένειας της Αμερικής και ολόκληρου του Ελληνισμού, τον «Εθνικό Κήρυκα». Ως Ελληνας είμαι υπερήφανος που έχω την τιμή να γνωρίζω και να με τιμά με την φιλία του ο Γιώργος Γερανιώτης, άνθρωπος με ήθος, φιλάνθρωπος και φιλόθεος, του οποίου το παράδειγμα διδάσκει τις παλιές και τις νέες γενιές. Του ευχόμαστε να είναι πάντοτε υγιής και άξιος και να συνεχίζει να κάνει το καλό σε όλους. Με όλη μας την αγάπη Δημήτριος και Δέσποινα Ματθαίου, οικογενειακώς Σύλλογος Κρητών Βοστώνης «Ραδάμανθυς-Ιδη» Παγκρητική Eνωση Αμερικής Ο πρόεδρος, Λευτέρης Τραβαγιάκης, τα μέλη του Διοικητικού Συμβουλίου και άπαντα τα μέλη της Ενώσεως συγχαίρουν τον εξαιρετικό συνεργάτη, δραστήριο και πολύτιμο μέλος της Οργάνωσης και της Ομογένειας κ. Γεώργιο Γερανιώτη για την ένθερμη συνεργασία του και ανεκτίμητη προσφορά του στους Κρήτες της Βοστώνης και της 1ης Περιφέρειας, στον Eλληνισμό και στην Ομογένεια Στον Γιώργο Γερανιώτη και στην οικογένεια του ευχόμαστε υγεία και ευημερία.\n6 6 ΠΡΟΣΩΠΟ ΕΘΝΙΚΟΣ ΚΗΡΥΞ Γεώργιος Γερανιώτης: Ο αυτοδημιούργητος επιχειρηματίας, ο πατέρας, ο παππούς, ο ομογενής, ο Ελληνας Συνέχεια από τη σελίδα 4 αναφέραμε, κι έχει πέντε εγγόνια, την Παρασκευή, την Αλεξάνδρα και την Κοραλία που είναι παιδιά του Ευάγγελου, την Καρολίνα και τον Ευάγγελο παιδιά της Θεανώς. Λατρεύει τα παιδιά και τα εγγόνια του. «Είμαι χαρούμενος, ευτυχής διότι παντρεύτηκαν ο γιος μου Ελληνοπούλα και η κόρη μου Ελληνόπουλο, πολύ καλά παιδιά όλοι τους, να έχουν τη υγεία τους», τόνισε. Κι ενώ όλα πήγαιναν καλά και το αγαπημένο και ταιριαστό ζεύγος του Γιώργου και της Παρασκευής Γερανιώτη απολάμβαναν τη ζωή και χαίρονταν τα παιδιά τους, το ανάλγητο χέρι του Χάρου έκοψε τη ζωή της Παρασκευής άδικα και πρόωρα, σκορπίζοντας τον πόνο και τη θλίψη στις καρδιές του Γιώργου και των παιδιών τους, του Κώστα και της Θεανώς. Η πληγή από τον πρόωρο θάνατο της αγαπημένης του συζύγου παραμένει ανοιχτή μέχρι σήμερα, ενώ ακόμα φορά στο χέρι του τη βέρα του γάμου τους. Τα μάτια του βούρκωσαν όταν είπε πως «τα ρούχα της είναι ακόμα ανέπαφα μέσα στην ντουλάπα της. Κάναμε όνειρα να αγοράσουμε κι ένα άλλο σπίτι, να πάρουμε σύνταξη, κι ήλθε μια μέρα ο θάνατος κι όλα αλλάζουν ριζικά και ανεπίστρεπτα. Η πεθερά μου έμεινε μαζί μας επί σαράντα χρόνια κι έτσι τα παιδιά μου, που ήταν 15 και 16 ετών, δεν αισθάνθηκαν την έλλειψη της μάνας» και τόνισε «αλλά αισθάνεσαι πως είσαι μόνος, δεν ξεχνιέται αυτός ο πόνος κι η πίκρα του θανάτου». Δεν νυμφεύθηκε ξανά αλλά αφιερώθηκε στα παιδιά του τα οποία αναδείχθηκαν στην ιατρική και σήμερα τα καμαρώνει. Ο κ. Γερανιώτης είναι από τα πλέον ενεργά και φιλάνθρωπα μέλη της Ομογένειας, της Νέας Αγγλίας, ο οποίος προσφέρει αθόρυβα και διακριτικά. Η Πρώτη Περιφέρεια της Παγκρητικής Ενωσης Νέας Αγγλίας, τον τίμησε με το «Μινωικό Βραβείο», το Σάββατο 9 Μαΐου του 2009 στο ξενοδοχείο «Ράντισον» της Βοστώνης, αλλά επίσης και η Μητρόπολη Βοστώνης στο ετήσιο δείπνο απονομής βραβείων για τους δωρητές και εθελοντές των κοινοτήτων. Οταν τον ρωτήσαμε πώς πηγαίνουμε ως Ομογένεια, είπε ότι «νομίζω πως είμαστε ένας πολύ δυνατός λαός, μια προκομμένη και δυναμική φυλή, αλλά έχουμε έλλειψη ηγεσίας» και συμπλήρωσε πως «νομίζω ότι η Εκκλησία θα πρέπει να δώσει το προβάδισμα και να ακολουθήσουν όλοι κι όχι μόνο οι πλούσιοι και οι μεγαλομανείς, αλλά άνθρωποι που θέλουν να κάνουν το καλό ανιδιοτελώς». Ο κ. Γερανιώτης εκκλησιάζεται κάθε Κυριακή, διότι η Εκκλησία παίζει «σπουδαίο ρόλο στη ζωή μου», τόνισε. Και συμπλήρωσε: «αυτό λέγω στους γνωστούς μου να πηγαίνετε τα παιδιά σας στην εκκλησία, ό,τι τα διδάξετε μέχρι οκτώ χρονών αυτά θα τους μείνουν στη ζωή». Ανέφερε επίσης, πως «είναι απολύτως σπουδαίο να διατηρήσουμε την ελληνική γλώσσα, τον πολιτισμό, Συνέχεια στη σελίδα 10 Συγχαρητήρια στον Γεώργιο Γερανιώτη! My congratulations to George Geraniotis for all the excellent work he has done through the years. George is not only an excellent craftsman and businessman but also one who cares for the community and gets involved in its betterment. I know George for his many years of service in the PanCretan Association of America where his work and demeanor remains exemplary. He has a sweet way of expressing his opinion even when disagreeing that has made him only friends. Every leader seeks his advice and help and George always delivers cheerfully. Α Ξ Ι ΟΣ! Σταύρος Ν Σημαντήρης Τέως Πρόεδρος Π.Ε.Α. Επίτιμος Πρόεδρος Π.Σ.Κ. Συγχαρητήρια πατέρα για όλα τα επιτεύγματα της ζωής σου. Με αγάπη Θεανώ, Παναγιώτης, Καρολίνα και Ευάγγελος Annunciation of the Virgin Mary Greek Orthodox Church 70 Montvale Ave., Woburn, MA Θερμά συγχαρητήρια και πολλές ευχές στον Γεώργιο Γερανιώτη που τόσο πολλά έχει προσφέρει στην κοινότητά μας. Τον ευχαριστούμε και του ευχόμαστε Υγεία και Χαρά. Congratulations, best wishes and many thanks to George Geraniotis for his many years of service to our community. Father Peter Rizos and the Parish Council\n7 ΣΑΒΒΑΤΟ 20 - ΚΥΡΙΑΚΗ 21 ΟΚΤΩΒΡΙΟΥ 2012 ΠΡΟΣΩΠΟ 7 Στον αγαπητό μας φίλο Γιώργο Γερανιώτη θερμά συγχαρητήρια και με τις καλύτερες ευχές μας για την αναγνώριση από τον «Εθνικό Κήρυκα». Πάντα άξιος και με Υγεία Με εκτίμηση ΓΙΑΝΝΗΣ ΝΤΑΛΙΑΔΑΚΗΣ και Οικογένεια Συγχαρητήρια O κύριος Γερανιώτης είναι η προσωποποίηση κάθε ευγενούς πράξεως στην Ομογένεια της Νέας Αγγλίας. Θερμά συγχαρητήρια και εγκάρδιες ευχές στον αγαπητό μας φίλο και εκλεκτό συμπατριώτη ΓΕΩΡΓΙΟ ΓΕΡΑΝΙΩΤΗ για την τιμητική διάκριση από τον «Εθνικό Κήρυκα». Ο Γιώργος Γερανιώτης είναι ο ακραιφνής πατριώτης, ο υπερήφανος Κρητικός, άνθρωπος με ήθος, επιτυχημένος επαγγελματίας και καλός πατέρας. Εχει υπηρετήσει με αφοσίωση και έχει προσφέρει πολλά στον Κρητικό Σύλλογο Βοστώνης καθώς και στη Παγκρητική Ενωση Αμερικής. Τον ευχαριστούμε και του ευχόμαστε υγεία! ΚΩΣΤΑΣ και ΧΑΡΟΥΛΑ ΤΡΑΒΑΓΙΑΚΗ οικογενειακός District I Στον αγαπημένο μας πατέρα και παππού Γιώργο, Θερμά συγχαρητήρια και εγκάρδιες ευχές στον Γεώργιο Γερανιώτη τον καλό μας φίλο, την γνήσια ελληνική ψυχή, άξιο γόνο της λεβεντογέννας Κρήτης τον επιτυχημένο επιχειρηματία, τον άριστο πατέρα και παππού. Ο Θεός να του χαρίζει Υγεία για να τον χαίρονται τα παιδιά, τα εγγόνια και οι φίλοι του. Με απεριόριστη εκτίμηση Γεώργιος και Ρούλα Παπαδοπούλου οικογενειακώς Συγχαρητήρια για τα 45 χρόνια στο «Ariston Engraving». Σου ευχόμαστε τα βέλτιστα για συνεχή καλή υγεία και για μία ξεκούραστη αλλά παραγωγική συνταξιοδότηση. Ευάγγελος, Κωνσταντίνα, Παρασκευή, Αλεξάνδρα και Κοραλία Γερανιώτη\n8 8 ΠΡΟΣΩΠΟ ΕΘΝΙΚΟΣ ΚΗΡΥΞ Γεώργιος Γερανιώτης: Ο αυτοδημιούργητος επιχειρηματίας, ο πατέρας, ο παππούς, ο ομογενής, ο Ελληνας Ο Γιώργος Γερανιώτης, τρίτος από αριστερά, κατά τη βασική του εκπαίδευση το 1952 στην Κόρινθο. Σε μία ακόμα αναμνηστική φωτογραφία με τα αγαπημένα του παιδιά, Ευάγγελο και Θεανώ, που σήμερα είναι αμφότεροι ιατροί. Από την εκδήλωση απονομής βραβείων σε εθελοντές των κοινοτήτων της Μητρόπολης Βοστώνης, στην οποία τιμήθηκε ο Γιώργος Γερανιώτης για τις δωρεές και την υπηρεσία του στην κοινότητα του Ευαγγελισμού του Γούμπερν. Διακρίνονται ο Μητροπολίτης Μεθόδιος, ο π. Παναγιώτης Ρίζος και η οικογένεια του κ. Γερανιώτη.\n9 ΣΑΒΒΑΤΟ 20 - ΚΥΡΙΑΚΗ 21 ΟΚΤΩΒΡΙΟΥ 2012 ΠΡΟΣΩΠΟ 9 Ο Γιώργος Γερανιώτης όχι απλώς αγαπά αλλά λατρεύει τα εγγόνια. Εχει τις φωτογραφίες τους πάνω στο γραφείο του και τα καμαρώνει κάθε μέρα. Με τα παιδιά του Ευάγγελο και Θεανώ και την πεθερά του Καλυψώ Πάππα. Ο Γιώργος Γερανιώτης με τα εγγόνια του, Καρολίνα και Ευάγγελο, τα οποία είναι η μεγάλη χαρά της ζωής του.\n10 10 ΠΡΟΣΩΠΟ ΕΘΝΙΚΟΣ ΚΗΡΥΞ Γεώργιος Γερανιώτης: Ο αυτοδημιούργητος επιχειρηματίας, ο πατέρας, ο παππούς, ο ομογενής, ο Ελληνας Συνέχεια από τη σελίδα 6 την ιστορία μας, κι αυτή τη στιγμή πρέπει να αναλάβει κάποιος ο οποίος να έχει προοπτική, πρόγραμμα και να εργαστεί ανιδιοτελώς». Σημείωσε ακόμα, ότι «και οι οργανώσεις χωλαίνουν διότι δεν υπάρχει ηγεσία, δεν υπάρχει καθοδήγηση». Στην ερώτηση τι μετρά πιο πολύ στην ζωή του, είπε «να είναι κανείς ειλικρινής, ίσιος και έντιμος στις συναλλαγές του. Μπορεί ο άλλος να έχει διαφορετική γνώμη από τη δική σου, μπορεί να μη συμφωνεί, αλλά δεν μπορείς να τον υβρίζεις». Οσον αφορά για το ποιος είναι ο μεγαλύτερος φόβος του, εξήγησε, πως «δεν έχω φόβο, απλώς με ανησυχεί η απάθεια στο ζήτημα του Ελληνισμού, ότι προσπαθούν να πάμε εξ ολοκλήρου στα Αγγλικά στην Εκκλησία και η χαλαρότητα που υπάρχει». Και συνέχισε: «Και βέβαια πρέπει να λέγονται και στα Αγγλικά, όχι όμως όλα. Κατά τη γνώμη μου, η εκκλησία πρέπει οπωσδήποτε να έχει και την ελληνική γλώσσα». Αν είχε τον Οικουμενικό Πατριάρχη Βαρθολομαίο μπροστά του θα του έλεγε να συστήσει στους Θερμά συγχαρητήρια και πολλές ευχές στον καλό μας φίλο ΓΙΩΡΓΟ ΓΕΡΑΝΙΩΤΗ για την τιμητική παρουσίασή του από τον «Εθνικό Κήρυκα». Γιώργο και εις ανώτερα. Με εκτίμηση ΓΙΩΡΓΟΣ ΦΡΑΓΚΙΑΔΑΚΗΣ Ο Γιώργος Γερανιώτης μέσα στο εργοστάσιό του μηχανουργίας και χαρακτικής «Αριστον» στην πόλη Γούμπερν της Μασαχουσέτης. αρχιερείς και ιερείς «να έχουν κατανόηση και αγάπη για τους ανθρώπους» και τόνισε «ο κόσμος πιστεύει, αρκεί να υπάρξει ηγεσία που θα του δώσει την κατεύθυνση με αγάπη, με κατανόηση, με υπομονή και επιμονή». Για την Ελληνική Παιδεία είπε ότι «θα έπρεπε να υπήρχε ένα καλό, πρωτότυπο σχολείο στη Βοστώνη που να περιμένουν στη γραμμή να μπουν τα παιδιά σ αυτό». Για την οικονομία της Αμερικής είπε, ότι «είναι μεταβατική η περίοδος, νομίζω ανακάμπτει, θα δούμε τη διαφορά». Σημείωσε δε, πως «στο παρελθόν περάσαμε πιο μεγάλες οικονομικές κρίσεις». Η λέξη συνταξιοδότηση δεν φαίνεται να είναι στο λεξιλόγιό του. Απεναντίας συμβουλεύει, πως «εφόσον κανείς μπορεί να εργάζεται πρέπει να συνεχίζει διότι έτσι το μυαλό και το σώμα δουλεύουν φυσιολογικά». Την Ελλάδα τη λατρεύει και αγωνιά για την κρίση στην οποία έχει περιέλθει. «Εύχομαι αυτή η κρίση να τους συνετίσει κάπως και κατά κάποιο τρόπο διότι έχουν πάρει λάθος δρόμο κι αυτό προέρχεται από πολλούς. Ολος ο κόσμος αρχίζει και αναγνωρίζει ότι έχει φταίξει κάπου», τόνισε και συμπλήρωσε «αλλά κανείς δεν τιμωρείται». Πρόσθεσε δε, πως «όλοι πρέπει να καταλάβουν πως κάτι θα πρέπει να αλλάξει». Το χωριό του, το Γεράνι Χανίων, βρίσκεται πλησίον του αεροδρομίου Μάλεμε όπου διεξήχθη η περίφημη Μάχη της Κρήτης, την οποία έζησε από κοντά μικρό παιδί. Είπε πως «τα θυμάμαι όλα, περνούν σαν κινηματογραφική ταινία Συγχαίρουμε τον καλό φίλο Γεώργιο Γερανιώτη για την τιμητική διάκριση που του γίνεται από τον «Εθνικό Κήρυκα» και του ευχόμαστε σε εκείνον, τα παιδιά του και τα εγγόνια του πάντα χαρές. ΘΩΜΑΣ και ΜΑΡΙΑ ΤΣΙΚΡΙΚΑ Οικογενειακώς Congratulations and Best wishes to our dear friend and great Cretan George Geraniotis Pancretan Association of America John G. Manos, President Ο Γιώργος Γερανιώτης ομιλεί στους εκλεκτούς προσκεκλημένους στο επίσημο δείπνο της Περιφέρειας της Παγκρητικής Νέας Αγγλίας, στη διάρκεια του οποίου του αποδόθηκε το Μινωικό Βραβείο. μπροστά από τα μάτια μου» και τόνισε «θέλω μια μέρα να καθήσω και να γράψω συστηματικά και με λεπτομέρειες όλα όσα ζήσαμε και είδαμε στον πόλεμο, στην Κατοχή, διότι εμείς υποφέραμε πάρα πολύ». Συνέχισε τη διήγηση με μάτια κλαμένα, λέγοντας πως «το σπίτι μας ήταν αγροκατοικία κοντά στη θάλασσα κι ο πατέρας μου είχε δύο χιλιάδες κότες. Επίσης, κάναμε πάνω από τριάντα-σαράντα τόνους κρασί». Μέρος της μάχης διεξήχθη μέσα στο αγρόκτημά τους. Ο κ. Γερανιώτης αφηγήθηκε πως «οι Γερμανοί αλεξιπτωτιστές έπεσαν στις 20 Μαΐου. Το σπίτι μας ήταν ενάμισι μίλι από το αεροδρόμιο. Τους είδα που έπεφταν, ήταν μία φοβερή μάχη ιδιαίτερα την πρώτη και δεύτερη μέρα και ζήσαμε όλη τη φρίκη του πολέμου επειδή είμαστε κοντά στο Μάλεμε». Ο κ. Γερανιώτης, σκοπεύει να γράψει βιβλίο για τα γεγονότα της Μάχης της Κρήτης. Είπε πως «τις δύο πρώτες εβδομάδες οι αλεξιπτωτιστές είχαν το απόλυτο δικαίωμα να κάνουν ό,τι ήθελαν χωρίς κανέναν έλεγχο από τους ανωτέρους τους. Είχαμε συνεχείς βομβαρδισμούς κι ο κόσμος εγκατέλειψε τα σπίτια του κι από όλα τα γύρω χωριά συγκεντρωθήκαμε σ ένα χωριό που λεγόταν Μανολιόπουλο» και συμπλήρωσε «θα είμαστε περίπου τέσσερις με πέντε χιλιάδες κόσμου». Είπε ακόμα, πως «οι Γερμανοί είχαν ρημάξει τα σπίτια μας. Οι κοπέλες στην Κρήτη από δύο χρονών φτιάχνουν την προίκα τους, είχαν μπαούλα γεμάτα\n11 ΣΑΒΒΑΤΟ 20 - ΚΥΡΙΑΚΗ 21 ΟΚΤΩΒΡΙΟΥ 2012 ΠΡΟΣΩΠΟ 11 Ο Γιώργος Γερανιώτης με τον Μητροπολίτη Βοστώνης Μεθόδιο, ο οποίος του απένειμε την εύφημη μνεία της Εκκλησίας της Νέας Αγγλίας. Νεαρός στην Κρήτη, την περήφανη και αγαπημένη του πατρίδα, το Η όμορφη κοπέλα Παρασκευή Γερανιώτη σύζυγος του Γιώργου Γερανιώτη το 1954, της οποίας το νήμα της ζωής έκοψε ο χάρος πρόωρα. Από τη χαρούμενη ημέρα του γάμου το 1957, του Γιώργου με την Παρασκευή, την οποία λάτρευε κυριολεκτικά. όλα χειροποίητα, τα άρπαζαν». Στην ερώτηση αν βίαζαν τις κοπέλες, ο κ. Γερανιώτης τόνισε «όχι, κι αυτό πρέπει να το επισημάνουμε» και συμπλήρωσε «αλλά οι εκτελέσεις των ανδρών ήταν αδυσώπητες. Ο πρώτος πολίτης που εκτελέστηκε ήταν ο κουνιάδος της μητέρας μου, δηλαδή της αδελφής της ο άνδρας. Ηταν φοβερός πατριώτης και αγωνιστής. Ηταν Μακεδονομάχος, το έλεγε η καρδιά του. Τον συνέλαβαν, τον παρουσίασαν μπροστά στον στρατηγό ο οποίος έδωσε εντολή να τον σκοτώσουν. Τον ανάγκασαν και άνοιξε τον τάφο του μόνος του, τον σκότωσαν εν ψυχρώ και τον έθαψαν εκεί μέσα». Θυμάται τα πάντα με όλες τους τις λεπτομέρειες. Ανέφερε ότι «το σπίτι μας ήταν δίπλα στην παραλία, το είχε κτίσει ο παππούς μου γύρω στα 1870 κι ήταν το μόνο σπίτι πάνω στην παραλία από το Κολυμπάρι μέχρι την Πλατανιά κι όταν τα αεροπλάνα χτυπιόταν έπρεπε να προσγειωθούν και τα προσγείωναν κατά μήκος της παραλίας. Δεν φαντάζεστε το θέαμα ήταν πρωτόγνωρο, η παραλία από το Μάλεμε μέχρι τον Πλατανιά ήταν σαν νεκροταφείο από γερμανικά αεροπλάνα». Ο κ. Γερανιώτης θυμήθηκε ακόμα πως «ένα ανεμοπλάνο έπεσε ακριβώς έξω από το σπίτι μας, βγήκαν οι στρατιώτες και στην προσπάθειά τους να προφυλαχθούν μπήκαν μέσα στο σπίτι. Εγώ βρισκόμουν με τους γονείς μου μέσα σ ένα καταφύγιο σε κοντινή απόσταση. Βλέποντας οι Νεοζηλανδοί με τα κιάλια από τον απέναντι λόφο τους Γερμανούς που είχαν μπει στο σπίτι μας άρχισαν να το πυροβολούν, πήρε φωτιά το σπίτι μας. Εν τω μεταξύ, ο πατέρας μου δεν ήξερε ότι είχαν μπει στο σπίτι μας Γερμανοί, οπότε είπε στον θείο μου βοήθησέ με να σώσουμε το σπίτι. Κι έτσι ο ένας ανέβαζε νερό από το πηγάδι κι ο άλλος το έριχνε στη φωτιά, κι έτσι κατάφεραν και την έσβησαν». Μίλησε με σεβασμό για τους Αυστραλούς και Νεοζηλανδούς για τους οποίους είπε «ήταν παλικάρια», και συμπλήρωσε «ένας θείος μου ήταν συνταγματάρχης ο οποίος είχε πολεμήσει στο Μπιζάνι, στη Μακεδονία και μου είπε δεν έχω δει τόσο φιλέλληνες και παλικάρια, αγωνιστές».\n12 12 ΕΘΝΙΚΟΣ ΚΗΡΥΞ Στο επόμενο Περιοδικό Σάββατο 27 - Κυριακή 28 Οκτωβρίου 2012 Το Αφιέρωμα στην επέτειο της 28ης Οκτωβρίου. Στην ημέρα υπερηφάνειας, μνήμης, ευγνωμοσύνης, τιμής και χρέους απέναντι στους Ελληνες αγωνιστές, απέναντι στις θυσίες των προγόνων μας για την λευτεριά της πατρίδας μας. ΔΩΡΕΑΝ MAZI ME TON «ΕΘΝΙΚΟ ΚΗΡΥΚΑ»\n13 ΣΑΒΒΑΤΟ 20 - ΚΥΡΙΑΚΗ 21 ΟΚΤΩΒΡΙΟΥ 2012 ΘΕΜΑ 13 Τα αρχαία Ελληνικά εκθέματα στο Μουσείο Λούβρο Το μουσείο του Λούβρου είναι ένα από τα μεγαλύτερα και παλαιότερα μουσεία τέχνης στον κόσμο. Βρίσκεται στο κέντρο του Παρισιού, στην δεξιά όχθη του ποταμού Σηκουάνα και στο 1ο Δημοτικό διαμέρισμα. Πλάι του βρίσκονται οι κήποι του Κεραμεικού που δημιουργήθηκαν το 1564 από την Αικατερίνη των Μεδίκων (το παλάτι του Κεραμεικού, που επίσης βρισκόταν δίπλα, καταστράφηκε από πυρκαϊά το 1871). Εκθέτει έργα τέχνης - το 8% των αποκτημάτων του, που υπολογίζονται στα κομμάτια. Οι μόνιμες συλλογές του μουσείου καταλαμβάνουν συνολικά έκταση τετραγωνικών μέτρων και ανάμεσα σε αυτές είναι και οι ελληνικές, που καλύπτουν 25 αίθουσες ή χώρους. Το κτίριο που στεγάζει το μουσείο κτίστηκε αρχικά ως φρούριο από το βασιλιά Φίλιππο Αύγουστο το 1190 και ο Κάρολος Ε ήταν ο πρώτος ένοικος του. Τον 16ο αιώνα, ο Φραγκίσκος Α το μετέτρεψε σε παλάτι και ξεκίνησε τη βασιλική συλλογή τέχνης με 12 πίνακες από την Ιταλία. Το 1793, το Λούβρο μετατράπηκε σε μουσείο με την πρώτη έκθεση της συλλογής αυτής. Αργότερα ( ), ο Ναπολέων Γ προχώρησε σε ριζική ανακαίνιση του Λούβρου. Η συλλογή του Λούβρου εμπλουτίστηκε σημαντικά το 1863, με την απόκτηση της συλλογής του μαρκησίου Campana, την οποία αποτελούσαν περίπου αντικείμενα τέχνης, όπως πίνακες, γλυπτά αλλά και αντικείμενα ελληνικής και ετρουσκικής τέχνης. Το 1871 κάηκε (και τελικά κατεδαφίστηκε το 1882) το παρακείμενο παλάτι Tuilleries, μια καταστροφή που απείλησε και το ίδιο το Λούβρο. Η καταστροφή αυτή, όμως, σηματοδότησε την οριστική γένεση του Μουσείου, επειδή από τότε το κτίσμα σταμάτησε να αποτελεί κέντρο εξουσίας και αφιερώθηκε οριστικά στον πολιτισμό. Παρέμεινε στα κτίσματα του Λούβρου μόνο μια υπηρεσία του Υπουργείου Οικονομικών, ενώ ο μουσειακός χαρακτήρας του κέρδιζε έδαφος. Παράλληλα, τα εκθέματα συνεχώς εμπλουτίζονται, όπως συνέβη το 1888, οπότε και εκτέθηκαν τα ευρήματα του Γάλλου αρχαιολόγου Marcel Dieulafoy στα Σούσα του Ιραν. Το 1922 αρχίζει να λειτουργεί η πτέρυγα στην οποία εκτίθενται αντικείμενα Ισλαμικής τέχνης. Το 1926 ο τότε διευθυντής του Μουσείου Henri Verne συλλαμβάνει την ιδέα επέκτασης των χώρων έκθεσης του Μουσείου. Οι εργασίες άρχισαν το 1930 και συνεχίστηκαν και κατά τη διάρκεια του 2ου Παγκοσμίου Πολέμου και μετά τη λήξη του, οπότε και ολοκληρώθηκαν. Να σημειωθεί ότι κατά τη διάρκεια του Πολέμου το Μουσείο εκκενώθηκε από τα εκθέματά του. Παρέμειναν σε αυτό μόνο τα πολύ βαρέα εκθέματα, τα οποία προστατεύθηκαν περιτυλισσόμενα με λινάτσες. Τα εκθέματα μεταφέρθηκαν κυρίως σε φρούρια (chateaux) της περιοχής του Λίγηρα (Loire). Αν και κενό, το Μουσείο άρχισε να υπολειτουργεί το Το 1945 οι ασιατικές συλλογές του Μουσείου μεταφέρονται στο Μουσείο Guimet, Η διακόσμηση αυτού του χρυσού περιδέραιου αποδεικνύει τη δεξιοτεχνία που είχαν οι κάτοικοι της Ρόδου στη μεταλλουργία και τη χρυσοχοΐα. στα πλαίσια μιας αναδιοργάνωσης των χώρων έκθεσης των διαθέσιμων πολιτιστικών θησαυρών. Το 1961 αποχωρεί το Υπουργείου Οικονομικών, επεκτείνοντας έτσι τους χώρους του Μουσείου. Το 1964, με εντολή του υπουργού Πολιτισμού Αντρέ Μαλρώ εκσκάπτεται μια (ξηρή) τάφρος γύρω από το Μουσείο. Η οριστική αποχώρηση του Υπουργείου, ωστόσο, γίνεται το 1981 με εντολή του Προέδρου Φρανσουά Μιττεράν, ο οποίος παρουσιάζει και το μεγάλο σχέδιο ανασυγκρότησής του ολοκληρωτικά πλέον ως Μουσείου. Η επιμέλεια ανανέωσής του ανατίθεται στον Αμερικανό αρχιτέκτονα Leoh Ming Pei, στον οποίο ανήκει και η σχεδίαση της γυάλινης πυραμίδας που αποτελεί είσοδο στο Μουσείο σήμερα. Το σημερινό Λούβρο διαθέτει τέσσερις πτέρυγες, οι οποίες ονομάζονται Denon, Richelieu, Sully και Napoléon. Η είσοδος των επισκεπτών γίνεται πλέον υπόγεια και όχι από τις θύρες των προσόψεων (πιθανότατα για λόγους ασφαλείας). Σήμερα το μουσείο έχει κατηγοριοποιήσει τα έργα του σε διάφορα τμήματα και τα κομμάτια εκτίθενται σε πολλές και διαφορετικές αίθουσες. Οι συλλογές αυτές είναι οι εξής: Τμήμα Ανατολικών Αρχαιοτήτων Τμήμα Αιγυπτιακής Τέχνης Τμήμα αρχαιοτήτων ελληνικών, ετρουσκικών και ρωμαϊκών Τμήμα Γλυπτικής Τμήμα Ισλαμικής τέχνης Τμήμα Καλλιτεχνικών Αντικειμένων Τμήμα πινάκων ζωγραφικής Τμήμα χαρακτικής και σχεδίων Τμήμα Ελληνικών - Ρωμαϊκών αρχαιοτήτων Τον πυρήνα των σημερινών εκθεμάτων του Μουσείου του Λούβρου αποτέλεσε η αρχική συλλογή αρχαιοτήτων του βασιλιά Φραγκίσκου Α' που διέταξε να γίνουν εκμαγεία των αρχαίων πρωτοτύπων για τα ανάκτορά του. Αυτή η βασιλική συλλογή, που ανανεωνόταν από τους επόμενους βασιλιάδες, κατασχέθηκε μετά τη Γαλλική Επανάσταση και αποτέλεσε αναπόσπαστο μέρος του Μουσείου. Χάρη στην αγορά πλουσίων ιδιωτικών συλλογών και στη μεταφορά ευρωπαϊκών καλλιτεχνικών θησαυρών από τις χώρες που κατέλαβε ο Ναπολέων, αυξήθηκε σημαντικά ο αριθμός αρχαίων έργων τέχνης. Τα κυριότερα εκθέματα με ελληνικό θέμα στο Λούβρο: 1) Μία σημαντική συλλογή ελληνικών αγγείων που τεκμηριώνει την εξέλιξή τους από τον γεωμετρικό ρυθμό μέχρι τον 4ο αι. π.χ. 2) Η αίθουσα του Φειδία με ρωμαϊκά αντίγραφα από τα αγάλματα και τα ανάγλυφα του καλλιτέχνη. 3) Πρωτότυπα γλυπτά από την αρχαϊκή περίοδο της ελληνικής γλυπτικής τέχνης (8ος - 6ος αι. π.χ.) 4) Η αίθουσα με την Αφροδίτη της Mήλου, δηλαδή το άγαλμα (3ος αι. π.χ.) της γυναικείας θεότητας που βρέθηκε το 1820 στο νησί της Μήλου. 5) Η Νίκη της Σαμοθράκης (200 π.χ.), το πιο αξιοθαύμαστο ίσως καλλιτέχνημα της αρχαίας ελληνικής γλυπτικής τέχνης, που παριστάνει τη φτερωτή θεά της νίκης. Δυστυχώς, από το άγαλμα λείπει το κεφάλι της. Η Νίκη ανακαλύφθηκε το 1863 από τον Γάλλο πρόξενο Σαμπουαζώ. Πηγές: louvre.fr, Αλίκη Σαμαρά - Κάουφμαν, «Γεννάδειος» Τέσσερα πλακίδια περιδέραιου με γυναικείες μορφές. Φτιαγμένο από κράμα χρυσού και ασημιού βρέθηκε στην Κάμειρο της Ρόδου.\n14 14 ΘΕΜΑ ΕΘΝΙΚΟΣ ΚΗΡΥΞ «Κυρία της Οσέρ» ( π.χ.) Μαρσύας και Σκύθης ( π.χ.) Το ενδιαφέρον εδώ εστιάζεται στον πόνο και την τραγική μοίρα αυτού του ανθρωπόμορφου/ζωόμορφου δαίμονα της φύσης που εικονίζεται όχι ανάγλυφος αλλά ολόγλυφος και σε μεγάλες διαστάσεις. Ο Σκύθης με το αποκρουστικό και άξεστο πρόσωπο ακονίζει με μανία το μαχαίρι παρακολουθώντας με απάθεια το θύμα, που κρέμεται σε δένδρο δεμένο απ τα χέρια και τα πόδια. Ταυτοχρόνως, ο Μαρσύας με πρόσωπο βασανισμένο απ τον πόνο και την αγωνία περιμένει το τέλος που πλησιάζει. Στην ελληνική μυθολογία ο Μαρσύας ήταν ένας Σάτυρος από τη Φρυγία. Ο Μαρσύας ήταν δεξιοτέχνης στον Αυλό και προκάλεσε τον Θεό Απόλλωνα σε σύγκριση της μουσικής τους τέχνης. Ο Απόλλωνας έπαιξε Λύρα και οι Μούσες και ο Μίδας, που ήταν κριτές της μονομαχίας, ανέδειξαν νικητή τον θεό. Ο Μαρσύας γδάρθηκε ζωντανός, ως τιμωρία για την ύβρη που διέπραξε, να προκαλέσει θεό. Κορμός Κούρου (550 π.χ.) Το ύψους 1 μέτρου άγαλμα αυτό είναι τυπικό δείγμα αρχαϊκού κούρου. Οι λεπτομέρειες του θώρακα είναι γραμμικά τονισμένες, τα χέρια αποκολλημένα από το σώμα. Το βάρος μοιράζεται στα δυο πόδια, ενώ το αριστερό προβάλλεται ελαφρά. Τα μαλλιά του κούρου σχηματίζουν συμπαγή μάζα σε κυκλικό σχήμα. Η μορφή είναι μετωπική. Το πιθανότερο είναι ότι κατασκευάστηκε σε κάποιο κορινθιακό ή ναξιακό εργαστήριο. Οι κούροι και οι κόρες αποτελούσαν αφιερώματα σε ναούς ή επιτάφια μνημεία. Κεφαλή ιππέα, γνωστή ως «κεφαλή Rampin» Αθήνα (545 π.χ.) Το Μουσείο του Λούβρου ανασυνέθεσε τον έφιππο αυτό άνδρα σύμφωνα με τα κομμάτια της σύνθεσης που υπάρχουν στο Μουσείο της Ακροπόλεως. Στο Μουσείο του Λούβρου βρίσκεται μόνο το κεφάλι τού αγάλματος, ύψους 27 εκατοστών. Το έργο είναι ασυνήθιστο για την εποχή του. Είναι χαρακτηριστική η κίνηση, η ζωντάνια και η πλούσια διακόσμηση. Τα μαλλιά και το γένι είναι περίτεχνα πλεγμένα. Τα άλογα ήταν προνόμιο των ευγενών και αυτού του είδους τα έργα είναι σχετικά σπάνια και σημαντικά. Το άγαλμα πιθανόν να απεικονίζει κάποια θεότητα (κάποιοι θεωρούν ότι εικονίζει τους Διόσκουρους, ενώ κάποιοι άλλοι τους γιους του Πεισίστρατου), ή κάποιο ευγενή, ο οποίος φορώντας το στεφάνι της νίκης από κάποιους αγώνες πανηγυρίζει την επιτυχία του. Ορθια γυναικεία μορφή, 75 εκατοστών, μάλλον θεά. Χαρακτηριστικό για την εποχή είναι το τριγωνικό σχήμα του προσώπου που πλαισιώνεται από δύο τριγωνικούς όγκους των μαλλιών, τα οποία σχηματίζουν στο πίσω μέρος έξι κατακόρυφους πλοκάμους χωρισμένους με εγκοπές. Στο μέτωπο υπάρχει στεφάνι από σπειροειδείς βοστρύχους. Το υπόλοιπο σώμα βρίσκεται σε αυστηρή όρθια μετωπική στάση. Το δεξί χέρι είναι λυγισμένο μπροστά στο στήθος, που πιθανώς υποδήλωνε σεβασμό ή παράκληση, ενώ το αριστερό είναι κατά μήκος του σώματος. Επίσης, στο ειδώλιο απεικονίζεται η ενδυμασία της εποχής, που τα κύρια χαρακτηριστικά της είναι το μακρύ και σφιγμένο με ζώνη πέπλο, το οποίο είναι διακοσμημένο με εγχάρακτα κοσμήματα (μαιάνδρους φολιδωτό, επάλληλα τετράγωνα κτλ.). Παρά την άκαμπτη στάση και την μετωπικότητά του, το άγαλμα αποκλίνει από την απόλυτη συμμετρία στους ώμους και τους γλουτούς, γεγονός που, παρότι δεν γίνεται εύκολα αντιληπτό, του προσδίδει ζωντάνια και παραστατικότητα, ενώ διαφαίνεται και μία τάση αποκόλλησης από την ξοανόμορφη δισδιάστατη αντίληψη, που θέλει το στήθος να έχει σφριγηλότητα και τις καμπύλες των λαγόνων να είναι τονισμένες. Η «κυρία της Οσέρ» είναι κατασκευασμένη από ασβεστόλιθο, προέρχεται πιθανότατα από την Κρήτη και είναι ένα από τα πιο αντιπροσωπευτικά και εντυπωσιακά έργα της δαιδαλικής τεχνοτροπίας. Μέχρι το 1908 βρισκόταν στο μουσείο της πόλης Οσέρ στη Γαλλία, απ όπου μεταφέρθηκε στο Μουσείο του Λούβρου. Μαχόμενος πολεμιστής, γνωστός ως «πολεμιστής Borghese» (1ος αι. π.χ.) Γυμνή ανδρική μορφή σε ορμητική - επιθετική κίνηση προς τα εμπρός. Ο ύψους 1,69μ. γυμνός πολεμιστής - μονομάχος εικονίζεται τη στιγμή που αντιμετωπίζει τον εχθρό. Χαρακτηριστική είναι η στάση της μορφής, που κινείται διαγώνια στο χώρο, με κύρια όψη την αριστερή και η εξεζητημένη απόδοση των ανατομικών λεπτομερειών του σώματος. Στο στήριγμα (κορμός δένδρου) του αγάλματος ο καλλιτέχνης έχει λαξεύσει το όνομά του. Πρόκειται για τον Αγασία από την Εφεσο, γιο του Δωσιθέου: ΑΓΑΣΙΑΣ ΔΩΣΙΘΕΟΥ ΕΦΕΣΙΟΣ ΕΠΟΙΕ. Το άγαλμα αποτελείται από ψηλό μυώδες σώμα και μικρό κεφάλι και κατά καιρούς έχει ονομασθεί δισκοβόλος, παλαιστής, μονομάχος Λεωνίδας, Αίας και Αχιλλεύς.\n15 ΣΑΒΒΑΤΟ 20 - ΚΥΡΙΑΚΗ 21 ΟΚΤΩΒΡΙΟΥ 2012 ΘΕΜΑ 15 Τμήμα της ζωφόρου Παρθενώνα με πομπή των Παναθηναίων, ( π.χ.) Eργο του Φειδία που το βρήκε ο Faurel το Προέρχεται από το ναό της Αθηνάς και είναι η έβδομη πλάκα της ανατολικής πλευράς. Επειδή επάνω της υπάρχουν ίχνη γαλάζιου χρώματος υποθέτουμε ότι θα ήταν χρωματισμένη. Σε ύψος 96 εκατοστών απεικονίζει έξι νεαρές γυναίκες, έξι «εργαστίνες» (=υφάντρες του ιερού πέπλου της Αθηνάς) που αποτελούν μέρος της πομπής των Παναθηναίων, της πιο ιερής γιορτής της πόλης των Αθηνών που ήταν αφιερωμένη στη θεά Αθηνά. Οι νεαρές γυναίκες βαδίζουν με επισημότητα προς τα αριστερά και φορούν μακριούς χιτώνες με πολλές πτυχώσεις, που αφήνουν τα χέρια τους ακάλυπτα και δεν επιτρέπουν να διαγραφούν οι σιλουέτες τους. Πάνω από τους χιτώνες φορούν ζώνες που δένουν στη μέση τους και έχουν όλες μακριά μαλλιά με βοστρύχους, όπως συνηθιζόταν στην αρχαία Ελλάδα. Στα πρόσωπα των κοριτσιών δε διαγράφονται λεπτομερώς τα χαρακτηριστικά τους, σε αντίθεση με τα χέρια τους, όπου είναι ορατά τα νύχια και οι φλέβες. Στο ανάγλυφο υπάρχουν και δύο ακέφαλες ανδρικές μορφές, που πλαισιώνουν τις δύο πρώτες κοπέλες και κινούνται προς την αντίθετη κατεύθυνση. Φορούν πολύπτυχα ιμάτια και το κορμί διαγράφεται με πολλές λεπτομέρειες (φλέβες, σχηματισμός στήθους κτλ.). Πρόκειται πιθανώς για αξιωματούχους της πομπής, από τους οποίους ο ακραίος αριστερά κρατάει ένα επίπεδο αντικείμενο. Κεφαλή μεγάλου κυκλαδικού ειδωλίου, π.χ.) Εργο της πρώιμης Κυκλαδικής Εποχής που ανήκει στην ομάδα Σύρου. Το κεφάλι, ύψους 27 εκατοστών, είναι λυρόσχημο, ενώ από τη λεία επιφάνεια του προσώπου ξεχωρίζει η πλατιά τριγωνική μύτη. Στο πίσω μέρος της κεφαλής διαγράφονται τα αφτιά ως ανάγλυφες εξάρσεις. Κόρη, Σάμος ( π.χ.) Το άγαλμα ανακαλύφθηκε πρόσφατα μαζί με ένα άλλο ολόιδιο με αυτό. Πρόκειται για γυναικεία φιγούρα ντυμένη με πτυχωτό χιτώνα και με εσάρπα που κάλυπτε όλη την πλάτη. Το μαρμάρινο άγαλμα ύψους 1,92μ. προέρχονταν από ναό της Σάμου αφιερωμένο στην Ηρα. Η αφιέρωση στην Ηρα φαίνεται καθαρά στην κάθετη πλευρά της εσάρπας. Ο θρησκευτικός περιορισμός της καλλιτεχνικής έκφρασης εκείνης της εποχής δεν εμπόδισε τον καλλιτέχνη να αποδώσει με μοναδική λεπτομέρεια τις αναλογίες του σώματος κάτω από το ύφασμα του χιτώνα. Το δεξί χέρι του αγάλματος κρατάει σφιχτά την άκρη του υφάσματος, ενώ ο λοξός τύπος του ιματίου είναι χαρακτηριστικό της ιωνικής πλαστικής. Γυναικείο κυκλαδικό ειδώλιο ( π.χ.) Κατά την πρώιμη Εποχή του Χαλκού κατασκευάζονταν στις Κυκλάδες μικρά γυναικεία ειδώλια, τα οποία εντοπίζονται κυρίως σε τάφους και ίσως είναι η προσωποποίηση του νεκρού ή θεότητες της φύσης και της γονιμότητας. Το ειδώλιο αυτό ύψους 27 εκ. χρονολογείται στα π.χ. την πρώιμη Κυκλαδική Εποχή και ανήκει στην ομάδα Σύρου. Τα χέρια είναι διπλωμένα κάτω από τους χαραγμένους μαστούς. Με χάραξη υποδηλώνεται και η περιοχή της ήβης. Ολο το σώμα είναι επίπεδο, το κεφάλι τριγωνικό και ξεχωρίζει η ανάγλυφη κάθετη μύτη. Το κάτω μέρος του σώματος είναι ελαφρά κυρτό με τα πόδια να ενώνονται και να διαχωρίζονται με κατακόρυφη χάραξη. Αγαλμα της Αρτεμις, γνωστό ως Αρτεμις των Βερσαλλιών (4ος αι. π.χ.) Μαρμάρινο αντίγραφο της εποχής του Αδριανού, έργο Ελληνιστικής Εποχής. Απεικονίζεται η θεά του κυνηγιού με κοντό χιτώνα και σανδάλια, χλαμύδα δεμένη στη μέση και με διάδημα στους βοστρύχους. Η θεά φαίνεται να κινείται με δύναμη προς τα μπροστά δίπλα σε ένα ελάφι. Με το δεξί χέρι κρατούσε το τόξο, ενώ με το αριστερό ετοιμαζόταν να βγάλει ένα βέλος από τη φαρέτρα που είχε κρεμασμένη στην πλάτη. Το ύψους 2μ. άγαλμα είναι ένα ρωμαϊκό αντίγραφο που βασίστηκε στα αθηναϊκά πρότυπα, τα οποία υπηρέτησε πιστά η γλυπτική τέχνη του Λεωχάρους. Το πρωτότυπο γλυπτό της μεγαλόπρεπης θεάς συσχετίζεται με τον Απόλλωνα του Belvedere, που είχε φιλοξενηθεί παλαιότερα στο Λούβρο. Οι δύο θεότητες αποτελούσαν σύνολο αγαλμάτων το οποίο απεικόνιζε την τιμωρία των Νιοβιδών.\n16 16 ΘΕΜΑ Τα αρχαία Ελληνικά εκθέματα στο Μουσείο Λούβρο ΕΘΝΙΚΟΣ ΚΗΡΥΞ Η Αφροδίτη της Μήλου, π.χ. Στις 8 Απριλίου 1820, ένας γεωργός, ο Γ. Κεντρωτάς, καθώς καλλιεργούσε το χωράφι του στην περιοχή της αρχαίας πόλης της Μήλου, ανακάλυψε μέσα σε ένα στενό άνοιγμα κάποια αγάλματα. Ανάμεσά τους ήταν και ένα κομμάτι της «Αφροδίτης της Μήλου», που πήρε το όνομά της από το ομώνυμο νησί. Εκείνο τον καιρό στο νησί έτυχε να είναι ο Γάλλος αξιωματικός Βουτιέ, ο οποίος εκτίμησε τη μεγάλη αξία του έργου και μετά από επικοινωνία με τη γαλλική πρεσβεία στην Κωνσταντινούπολη και διαπραγματεύσεις, το άγαλμα περιήλθε στα χέρια των Γάλλων. Στο έργο αυτό της Ελληνιστικής Εποχής εικονίζεται η θεά Αφροδίτη. Το ύψος του αγάλματος είναι 2,04 μ. και ο δημιουργός του είναι ο Αγήσανδρος ή ο Αλέξανδρος, γιος του Μηνίδη από την Αντιόχεια. Στο μέρος που βρέθηκε, ανακαλύφθηκαν και τμήματα των χεριών του. Το πιο σημαντικό από αυτά είναι το άκρο του αριστερού χεριού που κρατά ένα μήλο. Η Αφροδίτη παρουσιάζεται γυμνή στο πάνω μέρος του σώματος, ενώ το κάτω καλύπτεται χαλαρά από ιμάτιο με πολλαπλές πτυχώσεις και τσακίσματα. Το δεξί χέρι έρχεται διαγώνια προς τα κάτω, ενώ το αριστερό, που μάλλον κρατούσε ένα μήλο, ήταν τεντωμένο μπροστά. Η κόμη φέρει ταινία και πίσω καταλήγει σε ένα είδος κότσου, από τον οποίο ξεφεύγουν τρεις κυματιστοί βόστρυχοι. Αν και το έργο είναι ακρωτηριασμένο, δεν παύει να αποτελεί ένα εξαιρετικό δείγμα γλυπτικής τέχνης. Ο καλλιτέχνης αποδίδει τη γυναικεία ομορφιά με τις πλούσιες καμπύλες του σώματος και το ονειροπόλο και μελαγχολικό ύφος του προσώπου. Το άγαλμα έχει κίνηση και ζωντάνια ενώ υπάρχει μια λεπτή ισορροπία ανάμεσα στην πληρότητα του γυμνού σώματος και στις πτυχώσεις του ενδύματος. Η «Αφροδίτη της Μήλου» είναι δημιουργία αυτοδύναμη και ελεύθερη από επαναλήψεις ή αντιγραφές παλαιοτέρων προτύπων. Μέσα από την εκφραστικότητα του προσώπου μπορούμε να διακρίνουμε το πάθος του ανθρώπου τα ταραγμένα χρόνια της Ελληνιστικής Εποχής. Η Νίκη της Σαμοθράκης πάνω σε βάση, σχήματος πρώρας πλοίου Το 1879 ο Γάλλος αρχαιολόγος Σαμπουαζώ, που στάλθηκε από το Μουσείο του Λούβρου για να συνεχίσει τις ανασκαφικές εργασίες στη Σαμοθράκη, ανακάλυψε το περίφημο άγαλμα της Σαμοθράκης. Το άγαλμα ύψους 5 μέτρων και 64 εκατοστών καλύπτεται από ένα βαρύ ιμάτιο και από ένα λεπτό χιτώνα, τα οποία κολλούν από τον αέρα στο σώμα, με σκοπό να καλύψουν την εξαίσια πλαστικότητα του. Εδώ η Νίκη δεν πετάει και μάλλον έχει μόλις προσγειωθεί πάνω στην πρώρα ενός πλοίου, αφού τα φτερά της είναι ακόμη ανοιγμένα διάπλατα και η σπειροειδής της κίνηση φανερώνει ότι προσπαθεί να αντισταθεί. Η προβολή του αγάλματος στο γαλάζιο ουρανό και οι δυο τεχνητές λίμνες κάτω από αυτό, προκαλούσαν την εντύπωση ότι το πλοίο έμπαινε θριαμβικά στο λιμάνι. Σύμφωνα με τους μελετητές το άγαλμα βρισκόταν προστατευμένο από αναλημματικούς τοίχους στο ψηλότερο σημείο του ιερού των Καβείρων στη Σαμοθράκη και είχε στηθεί πιθανότατα για μια νικηφόρα ναυμαχία των Ροδίων ενάντια στο στόλο του Αντίοχου Γ. Ο Σαμπουαζώ μαζί με τη Νίκη μετέφερε στη Γαλλία και μερικά θραύσματα από ροδιακό γκρίζο μάρμαρο, τα οποία πίστευε ότι ήταν δικά της κομμάτια. Οπως διαπιστώθηκε όμως, τα κομμάτια αυτά σχημάτιζαν την πρώρα ενός πλοίου και αποτελούσαν τη βάση του αγάλματος. Συνεργείο από μαρμαροτεχνίτες τα συναρμολόγησαν στη Γαλλία και το αποτέλεσμα ήταν εντυπωσιακό. Με τη συναρμολόγηση το άγαλμα απέκτησε βέβαια την τελική του μορφή, δημιούργησε όμως προβλήματα στους ειδικούς σχετικά με τη μετακίνηση και την ανεύρεση της καλύτερης θέσης για τη παρουσίασή του. Υστερα από πολλές συζητήσεις, το 1884 η Νίκη τοποθετήθηκε τελικά μόνη της σε ένα ειδικά διαμορφωμένο χώρο. Ακόμη και σήμερα υπάρχουν αναπάντητα ερωτήματα σχετικά με τη Νίκη. Το πρώτο είναι η ακριβής χρονολόγησή της. Το άγαλμα πρέπει να δημιουργήθηκε ανάμεσα στον 3ο αιώνα π.χ. και το 31 π.χ. Επειδή όμως η τεχνοτροπία του έργου είναι παρόμοια με εκείνη των ροδιακών εργαστηρίων, μάλλον πρέπει να τοποθετηθεί γύρω στα π.χ. Το όνομα του δημιουργού επίσης δεν είναι γνωστό. Πιστεύεται πως πρέπει να είναι ο Πυθόκριτος, Ρόδιος γλύπτης της ελληνιστικής εποχής, που είχε συμμετάσχει και στη διακόσμηση ενός μεγάλου μνημειακού γλυπτού στο μεγάλο βωμό της Περγάμου που σήμερα βρίσκεται στο Βερολίνο.\n17 ΣΑΒΒΑΤΟ 20 - ΚΥΡΙΑΚΗ 21 ΟΚΤΩΒΡΙΟΥ 2012 ΘΕΜΑ 17 Κορινθιακός μελανόμορφος κιονωτός κρατήρας Ο «κρατήρας του Ευρυτίου». Κορινθιακός κρατήρας με ύψος 46 εκατοστών. Τοποθετείται στην αρχαϊκή εποχή (περίπου στα 600 π.χ.). Με αυτόν τον κρατήρα γίνεται για πρώτη φορά η εμφάνιση του μελανόμορφου ρυθμού. Υπάρχει ισορροπία μεταξύ των εικόνων. Πάνω στον κρατήρα απεικονίζεται ένα συμπόσιο στην πάνω σειρά και ένας αγώνας με άλογα στην κάτω. Ουσιαστικά απεικονίζεται μια ιστορία στην οποία οι νέοι που βρίσκονται στο συμπόσιο θα ανταγωνιστούν με άλογα και ο νικητής θα παντρευτεί την κόρη του βασιλέα. Με άλλα λόγια, πάνω στον κρατήρα απεικονίζεται μια αφηγηματική σκηνή. Πρωτοαττικός Λουτροφόρος 690 π.χ. Στο συγκεκριμένο αγγείο της αρχαϊκής τέχνης υπάρχει αναπαράσταση χορευτών. Ο λουτροφόρος είναι ένα είδος αγγείου που χρησιμοποιήθηκε κυρίως από την αρχαϊκή εποχή και ύστερα και χρησίμευε, όπως μαρτυρά και η ονομασία του, για τη μεταφορά νερού κυρίως για το λουτρό. Xαρακτηριστικό είναι το ύψος του λαιμού του αγγείου, αρκετά μεγάλο προφανώς για το ευκολότερο άδειασμα του νερού (συνολικό ύψος 80 εκ.). Τα σχέδια που διακοσμούν το αγγείο, εκτός από την παράσταση των χορευτών, ανήκουν σε μια νέα διακοσμητική τεχνική διαφορετική από εκείνη που συνηθιζόταν ως τότε στα αγγεία. Τα γεωμετρικά σχήματα (τρίγωνα κ.τ.λ.) δίνουν σιγά - σιγά τη θέση τους σε κάποια πιο ελεύθερα σχέδια ή άλλου είδους γραφήματα (σπείρα κ.τ.λ.). Το αγγείο είναι ερυθρόμορφο καθώς οι αναπαραστάσεις ανθρώπων και ζώων έχουν χρώμα ερυθρό. Αποδίδεται στον Ζωγράφο του Αναλάτου. Ηρακλής από Μαντινεία Διόνυσος, 460 π.χ. Αττικός, ερυθρόμορφος αμφορέας, π.χ. Ο «αμφορέας της Μήλου». Αττικός αμφορέας ύψους 69,5 εκατοστών που χρονολογείται μεταξύ π.χ. Ο αμφορέας είναι ένα αγγείο που κατά τα αρχαία χρόνια χρησιμοποιείτο για να αποθηκεύεται κάποιο υγρό. Στον συγκεκριμένο αμφορέα υπάρχει η αναπαράσταση Γιγαντομαχίας. Αλογα και άνθρωποι συνθέτουν μία ωραία εικόνα και η κίνηση των ηρώων είναι πολύ ζωντανή και αληθινή. Νιώθεις σαν να είσαι εκεί. Την εικόνα συμπληρώνει ο μυθικός ήρωας Ηρακλής, που δίνει μία αίσθηση δύναμης και σιγουριάς για όσους μάχονται μαζί του. Κούρος ( π.χ.) Χάλκινο άγαλμα στο γνωστό σχήμα των Κούρων. Eχει σφαιρικό κρανίο, ευρείς ώμους και δυνατούς μύες, καθώς και μία ιδιαίτερα προσεκτική απόδοση των γονάτων. Πιθανότατα προέρχεται από το Aργος. Κρατήρας γεωμετρικής εποχής ( π.χ.) Οι απεικονίσεις του κρατήρα (ύψος 58 εκ.) αφορούν μια επικήδεια πομπή. Πιθανώς να πρόκειται για κάποιο από τα κτερίσματα που συνόδευαν ένα συγκεκριμένο νεκρό. Διακρίνεται μία άμαξα που πιθανόν ηγείται της πομπής, το φέρετρο του νεκρού καθώς κι ένας αρκετά μεγάλος αριθμός συγγενών που θρηνούν. Οι μορφές που απεικονίζονται στο αγγείο είναι μαύρες, οπότε το αγγείο είναι μελανόμορφο. Χαρακτηριστικά είναι τα ποικίλων ειδών γεωμετρικά σχήματα που γεμίζουν κάθε κομμάτι του αγγείου και ανήκουν στα αντιπροσωπευτικά σχήματα της γεωμετρικής εποχής (στο στόμιο του αγγείου επικρατεί το σχήμα του μαιάνδρου, ενώ χαμηλότερα υπάρχουν λεπτομέρειες με βάση τρίγωνα, ρόμβους, δικτυωτά κ.τ.λ.). Πρόκειται για ένα από τα ωραιότερα δείγματα της ώριμης γεωμετρικής εποχής και αποδίδεται στο λεγόμενο Ζωγράφο του Διπύλου.\n18 18 ΥΓΕΙΑ Κυστική Ινωση: Η πιο συχνή κληρονομική νόσος ΕΘΝΙΚΟΣ ΚΗΡΥΞ Η Κυστική Ινωση ή Κυστική Ινώδης Νόσος ή Ινοκυστική Νόσος (Cystic Fibrosis στα Αγγλικά, Mucoviscidose στα Γαλλικά) είναι η πιο διαδεδομένη, παγκοσμίως, κληρονομική νόσος στη λευκή φυλή. Στην Ελλάδα, όπως και σε άλλες μεσογειακές χώρες, η Μεσογειακή Αναιμία θεωρείται συχνότερη. Περίπου 1 στα παιδιά εκτιμάται ότι γεννιέται στην Ελλάδα με Κυστική Ινωση, ενώ περίπου ένα στα 20 έως 25 άτομα (4-5% του πληθυσμού) είναι φορέας. Θεωρείται ότι στην Ελλάδα υπάρχουν σήμερα περισσότεροι από 800 ασθενείς, ενώ κάθε χρόνο γεννιούνται περίπου παιδιά με Κυστική Ινωση. Συγκριτικά αναφέρεται ότι, παρόλο που η Μεσογειακή Αναιμία εμφανίζει ποσοστό φορέων περίπου διπλάσιο (8-10%), λόγω του εκτεταμένου προγράμματος προγεννητικού ελέγχου που έχει εφαρμοσθεί τα τελευταία 20 χρόνια, οι γεννήσεις ασθενών παιδιών δεν ξεπερνούν τις 5 κάθε χρόνο. Πως κληρονομείται Πρόκειται για μια γενετική διαταραχή (συνεπώς μη μεταδοτική) που οι ασθενείς φέρουν από τη γέννησή τους, έχοντας κληρονομήσει δύο παθολογικά γονίδια της Κυστικής Ινωσης, ένα από τον κάθε γονέα τους. Τα άτομα που φέρουν ένα μόνο παθολογικό γονίδιο λέγονται φορείς του γονιδίου και θεωρούνται απολύτως υγιή. Για να γεννηθεί ένα παιδί με Κυστική Ινωση πρέπει απαραίτητα και οι δύο γονείς του να είναι φορείς ή ασθενείς. Οι πιθανότητες εμφάνισης της νόσου για κάθε παιδί καθορίζονται από τον κανόνα του Mendel: Στη συνήθη περίπτωση δύο γονέων - φορέων, για κάθε παιδί υπάρχει πιθανότητα 25% να πάσχει από τη νόσο, 50% να είναι φορέας και 25% να μην φέρει καν το γονίδιο. Από ένα γονέα ασθενή και ένα φορέα, κάθε παιδί έχει πιθανότητα 50% να είναι ασθενής και 50% πιθανότητα να είναι φορέας. Από ένα γονέα υγιή και ένα φορέα, δεν υπάρχει πιθανότητα γέννησης ασθενούς παιδιού, αλλά κατά 50% κάθε παιδί είναι πιθανό να είναι φορέας. Από ένα γονέα υγιή και έναν ασθενή, όλα τα παιδιά θα είναι φορείς. Τέλος, δύο γονείς ασθενείς προφανώς μπορούν να κάνουν μόνο ασθενή παιδιά. Τι παρουσιάζουν οι ασθενείς Η Κυστική Ινωση είναι πολυσυστηματική νόσος, προσβάλλει, δηλαδή, διάφορα όργανα του σώματος. Τα κυριότερα συμπτώματα αφορούν το αναπνευστικό σύστημα, το πεπτικό - γαστρεντερικό σύστημα και το αναπαραγωγικό σύστημα. Υπάρχει μεγάλη ποικιλία στην εμφάνιση αλλά και τη βαρύτητα προβλημάτων στους ασθενείς. Ο κάθε ασθενής επηρεάζεται διαφορετικά. Κρίσιμες για την πορεία των ασθενών θεωρούνται οι επιπλοκές του αναπνευστικού συστήματος που καταστρέφουν με την πάροδο του χρόνου τον πνευμονικό ιστό, έχοντας και το συντριπτικά μεγαλύτερο ποσοστό μεταξύ των αιτίων θνησιμότητας της νόσου. Συνήθη συμπτώματα είναι οι επαναλαμβανόμενες λοιμώξεις του αναπνευστικού, ο επίμονος βήχας και ο συριγμός στην αναπνοή (wheezing), ο αλμυρός ιδρώτας με σοβαρό κίνδυνο αφυδάτωσης, τα γαστρεντερικά προβλήματα με χρόνιες διάρροιες και ογκώδεις, δύσοσμες, ωχρές και λιπαρές κενώσεις και η αδυναμία φυσιολογικής ανάπτυξης και πρόσληψης βάρους λόγω παγκρεατικής ανεπάρκειας. Οσον αφορά το αναπαραγωγικό σύστημα, οι άνδρες έχουν ελάχιστη ή και καθόλου παραγωγή σπέρματος και οι γυναίκες αντιμετωπίζουν διάφορα προβλήματα γονιμότητας και επιπλοκών. Σε αρκετές περιπτώσεις μπορεί να εμφανισθεί μια μορφή διαβήτη (CFRD - Cystic Fibrosis Related Diabetes), σοβαρά ηπατικά προβλήματα, παγκρεατίτιδα, οστεοπόρωση, ρινικοί πολύποδες και διάφορες άλλες επιπλοκές. Η γενετική ανωμαλία Μόλις το 1989 εντοπίσθηκε το γονίδιο που σχετίζεται με την Κυστική Ινωση και βρέθηκε η πιο κοινή γονιδιακή ανωμαλία ή μετάλλαξη, που ονομάζεται Delta F508 και έχει ποσοστό εμφάνισης περίπου 70% στη Βόρεια Αμερική, ενώ στην Ελλάδα εκτιμάται μεταξύ 50% και 55%. Από τότε, ανακαλύφθηκαν πάνω από 1000 τέτοιες μεταλλάξεις που προκαλούν Κυστική Ινωση. Το συγκεκριμένο γονίδιο είναι υπεύθυνο για την παραγωγή μιας πρωτεΐνης (CFTR - Cystic Fibrosis Transmembrane Regulator) που ελέγχει τη διέλευση του χλωρίου από τις μεμβράνες των επιθηλιακών κυττάρων διαφόρων οργάνων του σώματος, όπως των πνευμόνων, του παγκρέατος, των ιδρωτοποιών αδένων και του εντέρου. Η δυσλειτουργία του γονιδίου έχει ως συνέπεια την προβληματική παραγωγή ή λειτουργία της πρωτεΐνης, με αποτέλεσμα στα διάφορα όργανα να παράγεται από το επιθήλιο παχύρρευστη και κολλώδης βλέννη, που αποφράσσει τους πόρους των αδένων ή των αγωγών που υπάρχουν σε αυτά. Για παράδειγμα, στους πνεύμονες η βλέννη αποφράσσει τους αεραγωγούς με συνέπεια συχνές μικροβιακές λοιμώξεις και ανοσολογικές αντιδράσεις, που οδηγούν στην έκκριση περισσότερης βλέννης, που ευνοεί με τη σειρά της την εγκατάσταση μικροβίων, δημιουργώντας έτσι ένα φαύλο κύκλο. Στο πάγκρεας παρεμποδίζεται η παραγωγή των απαραίτητων για την πέψη των τροφών ενζύμων. Οι ιδρωτοποιοί αδένες παράγουν πολύ αλμυρό ιδρώτα, γεγονός που δημιουργεί σοβαρούς κινδύνους αφυδάτωσης, αλλά βοηθάει στην ασφαλή διάγνωση της νόσου. Η μεγάλη ποικιλία των μεταλλάξεων, δημιουργεί και αντίστοιχη ποικιλία στην εμφάνιση συμπτωμάτων. Υπάρχουν μεταλλάξεις που επιτρέπουν σε κάποιο βαθμό την παραγωγή της πρωτεΐνης και οδηγούν σε πιο ελαφρά συμπτώματα (χαρακτηριζόμενα ως «mild CF»). Κάποιες μεταλλάξεις δεν δημιουργούν παγκρεατική ανεπάρκεια και δεν απαιτείται η λήψη ενζύμων για την πέψη των τροφών. Πάντως, ο συσχετισμός των μεταλλάξεων με την σοβαρότητα της νόσου σε έναν ασθενή, με εξαίρεση ίσως την κατάσταση του παγκρέατος, έχει αποδειχθεί αβάσιμος, λόγω άλλων πολλών και αστάθμητων παραγόντων που συμμετέχουν στην εξέλιξή της νόσου. Πως γίνεται η διάγνωση Η έγκαιρη διάγνωση είναι καθοριστικής σημασίας για την εξέλιξη των ασθενών. Η κατάλληλη παρακολούθηση και η έγκαιρη εφαρμογή της ενδεδειγμένης θεραπευτικής αγωγής και φροντίδας αποτελεί έναν από τους βασικούς παράγοντες για την πρόγνωση της πορείας της νόσου. Ο πιο συνηθισμένος, απλός και γρήγορος τρόπος διάγνωσης των ασθενών είναι το λεγόμενο «τεστ ιδρώτα» με τη μέθοδο Gibson - Cooke, κατά το οποίο μετράται η συγκέντρωση ιόντων νατρίου ή/και χλωρίου στον ιδρώτα, η συλλογή δείγματος του οποίου είναι πολύ απλή διαδικασία. Τιμές από 0 έως 40 meq/l θεωρούνται φυσιολογικές, από 40 έως 60 meq/l στην οριακή περιοχή, ενώ για τιμές πάνω από 60 meq/l το τεστ θεωρείται θετικό. Γίνονται συνήθως δύο συνεχόμενα τεστ για την επιβεβαίωση της διάγνωσης. Πρέπει να σημειωθεί ότι υπάρχουν σπάνιες μεταλλάξεις που δίνουν τιμές στην αρνητική ή οριακή περιοχή, αλλά παρόλα αυτά ο ασθενής πάσχει από Κυστική Ινωση. Το τεστ ιδρώτα γίνεται συνήθως μετά την εμφάνιση κάποιων από τα κοινά συμπτώματα της νόσου. Στο πλαίσιο της κρισιμότητας της έγκαιρης διάγνωσης, σε πολλές χώρες - όχι ακόμη στην Ελλάδα - έχει παγιωθεί ο έλεγχος των νεογνών (newborn screening) τις πρώτες μέρες μετά τη γέννησή τους, με την ανάλυση μια σταγόνας αίματος (spot blood test) και την ανίχνευση αυξημένης ποσότητας μιας ουσίας (IRT - Immunoreactive Trypsinogen). Η εξέταση αυτή, αν και δεν είναι ιδιαίτερα ασφαλής, είναι πολύ απλή και γρήγορη και, αν προκύψει θετική, αποτελεί ένδειξη για να ακολουθήσει τεστ ιδρώτα ή άλλη διαγνωστική μέθοδος. Η τελική και πιο συγκεκριμένη διάγνωση, που συνήθως ακολουθεί το τεστ ιδρώτα, είναι ο εντοπισμός των μεταλλάξεων που φέρει ο ασθενής (είναι δύο, μια από τον κάθε γονέα, πιθανόν και η ίδια), που γίνεται με έλεγχο DNA σε δείγμα αίματος. Επειδή οι μεταλλάξεις που έχουν βρεθεί είναι πάνω από 1000, υπάρχει ποικιλία στον αριθμό των μεταλλάξεων που ελέγχει το κάθε εργαστήριο και το ποσοστό εμφάνισης που αυτές καλύπτουν. Σημειώνεται ότι είναι δυνατόν να εντοπίζεται μόνο μία ή και καμία μετάλλαξη από τον έλεγχο DNA και ο ασθενής να παρουσιάζει συμπτώματα Κυστικής Ινωσης και θετικό τεστ ιδρώτα. Στην περίπτωση αυτή ο έλεγχος για περισσότερες μεταλλάξεις από κάποιο πιο εξειδικευμένο εργαστήριο μπορεί να δώσει λύση, ενώ, βεβαίως, υπάρχει περίπτωση να φέρει μια άγνωστη ακόμη σπάνια μετάλλαξη. Δυνατότητες πρόληψης Δεδομένου ότι δεν υπάρχει αποτελεσματική θεραπεία για την Κυστική Ινωση, είναι προφανές ότι ο πιο ενδεδειγμένος τρόπος αντιμετώπισής της είναι η πρόληψη, που αποβλέπει στην αποφυγή γέννησης νέων πασχόντων. Οι δυνατότητες πρόληψης, μετά τις γονιδιακές ανακαλύψεις, είναι πολλές, ενώ και το κόστος των σχετικών εξετάσεων τα τελευταία χρόνια έχει γίνει πολύ προσιτό. Η έλλειψη συμπτωματολογίας στους φορείς δεν επιτρέπει τον εντοπισμό των ζευγαριών που και οι δύο φέρουν το γονίδιο της Κυστικής Ινωσης. Εξαίρεση, όσον αφορά τα συμπτώματα, αποτελούν οι άνδρες με στειρότητα λόγω έλλειψης του σπερματικού πόρου (φορείς της νόσου κατά 70%) ή με αποφρακτική αζωοσπερμία (φορείς κατά 30%) και τα άτομα με αδιευκρίνιστη χρόνια αποφρακτική πνευμονοπάθεια. Ο εντοπισμός των φορέων γίνεται με έλεγχο του DNA για ανίχνευση του γονιδίου Κυστικής Ινωσης με μοριακές τεχνικές. Στην περίπτωση που διαπιστωθεί ότι και οι δύο υποψήφιοι γονείς είναι φορείς της νόσου, η γέννηση πάσχοντος παιδιού μπορεί να αποφευχθεί με προγεννητικό έλεγχο ή με προεμφυτευτική γενετική διάγνωση. Ο προγεννητικός έλεγχος γίνεται με ανάλυση του DNA (ανίχνευση των μεταλλάξεων που ήδη έχουν εντοπισθεί στους γονείς), είτε στο τέλος του πρώτου τριμήνου της εγκυμοσύνης (χοριακές λάχνες, γνωστές ως τροφοβλάστη) ή κατά το δεύτερο τρίμηνο της εγκυμοσύνης (αμνιακό υγρό). Το βασικό μειονέκτημα της μεθόδου αυτής εντοπίζεται στο δίλημμα της διακοπής της κύησης στην περίπτωση που το έμβρυο πάσχει. Η προεμφυτευτική γενετική διάγνωση προσφέρει τη δυνατότητα γενετικής διάγνωσης και μεταφοράς\n19 ΣΑΒΒΑΤΟ 20 - ΚΥΡΙΑΚΗ 21 ΟΚΤΩΒΡΙΟΥ 2012 ΥΓΕΙΑ 19 στη μήτρα μόνο των υγιών εμβρύων που προκύπτουν με εξωσωματική γονιμοποίηση (in vitro fertilization - IVF). Η μέθοδος περιλαμβάνει ωοληψία και γονιμοποίηση των ωαρίων, απομόνωση - βιοψία ενός βλαστοκυττάρου από κάθε έμβρυο που βρίσκεται στο στάδιο των 6-8 κυττάρων την τρίτη ημέρα μετά τη γονιμοποίηση, γενετική διάγνωση για Κυστική Ινωση στο DNA του κάθε κυττάρου και εμβρυομεταφορά μόνο των υγιών εμβρύων. Θεραπεία και προοπτικές Δεν υπάρχει σήμερα ριζική θεραπεία για την Κυστική Ινωση. Δεδομένης και της συχνότητας της νόσου, διεξάγονται παγκοσμίως εκτεταμένες έρευνες για την ανακάλυψη κάποιας μορφής θεραπείας ή ουσιαστικού ελέγχου της. Οι ασθενείς, σήμερα, προσπαθούν να ελέγξουν τις συνέπειες της νόσου στα διάφορα συστήματα του οργανισμού, με εξειδικευμένες και εξελισσόμενες μορφές θεραπείας, ανάλογα με τα συμπτώματα που παρουσιάζουν. Η θεραπευτική αγωγή είναι καθημερινή και συστηματική και απαιτεί προσήλωση και πειθαρχία από τους ασθενείς και το περιβάλλον τους. Τα φάρμακα, οι νοσηλείες και τα βοηθήματα είναι ιδιαιτέρως ακριβά και το κόστος, παρά την κάλυψή του σε σημαντικό ποσοστό από τους ασφαλιστικούς φορείς, είναι πολλές φορές δυσβάστακτο. Επειδή η θεραπεία χρειάζεται αρκετό χρόνο, επιβαρύνει σημαντικά το καθημερινό πρόγραμμα των ασθενών. Περιλαμβάνει καθημερινή θωρακική φυσιοθεραπεία (με διάφορες τεχνικές και βοηθήματα) για την κινητοποίηση και απομάκρυνση της βλέννης από τους πνεύμονες, πολλές φορές σε συνδυασμό με την εισπνοή νεφελοποιημένων φαρμάκων (βρογχοδιασταλτικών, βλεννολυτικών, κλπ). Προβλέπει, συνήθως, τη λήψη ενζύμων μαζί με κάθε γεύμα για να επιτυγχάνεται η διάσπαση και απορρόφηση των θρεπτικών συστατικών από τις τροφές. Συχνότατη είναι η χορήγηση αντιβιοτικών σε εισπνεόμενη ή πόσιμη μορφή για την αντιμετώπιση των μικροβιακών λοιμώξεων, καθώς και αντιφλεγμονωδών φαρμάκων για την καταπολέμηση της φλεγμονής στο αναπνευστικό. Ανάλογα, δε, με την κατάσταση και τις επιπλοκές κάθε ασθενούς, χορηγείται πλήθος επιπλέον φαρμάκων, συμπληρωμάτων, βιταμινών, κλπ. Σύμφωνα με τις διαθέσιμες σήμερα στατιστικές των αρμοδίων φορέων, ο μέσος χρόνος ζωής των ασθενών στις προοδευμένες χώρες είναι περίπου 35 χρόνια, πράγμα που σημαίνει ότι οι μισοί μόνον ασθενείς με Κυστική Ινωση φθάνουν ή ξεπερνούν την ηλικία αυτή. Θα πρέπει πάντως να ληφθεί υπόψη ότι, ακόμη και στις πιο προοδευμένες χώρες, τα μητρώα καταγραφής και παρακολούθησης των ασθενών είναι ελλιπή, ενώ με την εξέλιξη των μεθόδων θεραπείας ο μέσος όρος ζωής αυξάνεται συνεχώς. Μέθοδοι φυσικοθεραπείας Βρογχική παροχέτευση - Θωρακικές πλήξεις και δονήσεις: Η βρογχική παροχέτευση είναι μια μέθοδος που συνήθως συνδυάζεται με τις θωρακικές πλήξεις και δονήσεις. Είναι από τις πρώτες μεθόδους που χρησιμοποιήθηκαν για την αναπνευστική φυσικοθεραπεία των ασθενών με Κυστική Ινωση. Η τεχνική στόχο έχει την τοποθέτηση του ασθενούς σε συγκεκριμένες θέσεις, ώστε οι παχύρρευστες εκκρίσεις λόγω της βαρύτητας να ρέουν προς τους μεγαλύτερους αεραγωγούς, οπότε να είναι ευκολότερη η αποβολή τους από τον οργανισμό του ασθενούς. Παράλληλα, η μέθοδος αυτή συνδυάζεται και με άλλους μεθόδους φυσιοθεραπείας και κυρίως με πλήξεις και δονήσεις του θωρακικού τοιχώματος. Προϋποθέτει την συνδρομή δεύτερου ατόμου, ο οποίος χτυπάει το θώρακα του ασθενούς σε συγκεκριμένα σημεία, προκειμένου να αποκολληθεί η παχύρρευστη βλέννα από τους αεραγωγούς και να γίνει εφικτή η απομάκρυνση της με το βήχα. Εφαρμόζεται κυρίως σε παιδιά μικρής ηλικίας. Flutter: Το Flutter (Φλάτερ) είναι μια συσκευή με μια μπίλια, στην οποία εκπνέει ο ασθενής, κάνοντας την να πάλλεται. Το πλεονέκτημα της μεθόδου αυτής είναι ότι η συσκευή είναι μικρή σε μέγεθος και ελαφριά, οπότε ο ασθενής μπορεί να την φέρει μαζί του, όποτε χρειαστεί. Απολυμαίνεται και καθαρίζεται εύκολα. Cornet & Acapella: Το Cornet (κορνέ) και η Acapella (ακαπέλα) είναι συσκευές με παρόμοια δράση με αυτή του Flutter. Σε αυτές ο ασθενής φυσάει με αποτέλεσμα να παράγεται μια ελεγχόμενη, ταλαντούμενη θετική πίεση και οι δονήσεις αυτές με τη σειρά τους μεταφέρονται από το σώμα της συσκευής στο θώρακα. Και για την χρήση αυτών των συσκευών χρειάζεται εκπαίδευση του ασθενούς από φυσικοθεραπευτή. Πολλές φορές μάλιστα, για την σωστή και αποδοτική χρήση της συσκευής, σημαντικό ρόλο παίζει η θέση του ασθενούς ή η θέση που αυτός κρατάει την συσκευής. Η ακαπέλα (acapella) διατίθεται σε δύο τύπους: στην acapella που έχει μπλε χρώμα και στην acapella choice που είναι πράσινη. Οι ασθενείς με Κυστική Ινωση είναι καλύτερο να χρησιμοποιούν την πράσινη (acapella choice) γιατί διασπάται σε διάφορα κομμάτια και είναι πολύ εύκολο να καθαριστεί και να απολυμανθεί, γεγονός ιδιαίτερα σημαντικό για όλα τα όργανα φυσικοθεραπείας που χρησιμοποιούν οι ασθενείς με Κυστική Ινωση. Αυτογενής παροχέτευση (Autogenic Drainage): Η αυτογενής παροχέτευση (Autogenic Drainage), είναι μια μέθοδος με την οποία ο ασθενής μαθαίνει να παροχετεύει τους πνεύμονες του μόνος του, χωρίς τη χρήση οργάνων, ή τη βοήθεια άλλου ατόμου. Με αυτήν τη μέθοδο ο ασθενής μαθαίνει να ελέγχει την αναπνοή του κατά τέτοιο τρόπο ώστε να παροχετεύει μόνος του τους πνεύμονες του, χρησιμοποιώντας και ρυθμίζοντας την ένταση και την αναπνευστική ροή στους πνεύμονες σε διαφορετικά επίπεδα. Βασίζεται στις αρχές της αναπνευστικής φυσιολογίας και το πλεονέκτημα της είναι ότι δεν χρειάζεται άλλο άτομο ή όργανο φυσικοθεραπείας για να πραγματοποιηθεί από τον ασθενή. Τη μέθοδο αυτή εμπνεύστηκε και ανέπτυξε ο Βέλγος φυσικοθεραπευτής Jean Chevaillier. Στους ασθενείς πρέπει να διδάσκεται από έμπειρους σε αυτήν την τεχνική φυσικοθεραπευτές. Pep mask: Η Pep Mask (πεπ μασκ) είναι μια μάσκα η οποία περιβάλλει το στόμα του ασθενούς και στην οποία προσαρτάται αντίσταση η οποία ρυθμίζεται, ενάντια στην οποία εκπνέει ο ασθενής. Με τον τρόπο αυτό ανοίγουν οι αεραγωγοί και απομακρύνονται οι εκκρίσεις. Σημαντικό είναι να μάθει ασθενής να φυσάει με την κατάλληλη ένταση, για το οποίο χρειάζεται ειδική εκπαίδευση από έμπειρο φυσικοθεραπευτή. Γιλέκο Φυσιοθεραπείας: Το γιλέκο φυσικοθεραπείας έχει αέρα και συνδεόμενο με μια γεννήτρια προκαλεί δονήσεις υψηλής συχνότητας στο θωρακικό τοίχωμα, προκαλώντας τον ασθενή να βήξει και αποκολλώντας τις παχύρρευστες εκκρίσεις από τους αεραγωγούς. Ο ασθενής μπορεί να εκτελεί κάποια άλλη δραστηριότητα όταν κάνει φυσικοθεραπεία με το γιλέκο, π.χ. να βλέπει τηλεόραση, να παίζει στον υπολογιστή κλπ. Ανάλογα με το σωματότυπο του ασθενούς, τα γιλέκα διατίθενται σε διαφορετικά μεγέθη. Ενεργητικός κύκλος αναπνοών (Active Cycle of Breathing): Αυτή η τεχνική περιλαμβάνει τρεις φάσεις: τον έλεγχο της αναπνοής, οπότε ο ασθενής αναπνέει ήρεμα, την θωρακική έκπτυξη, οπότε ο ασθενής εισπνέει βαθιά προκειμένου να αυξήσει στο μέγιστο τη χωρητικότητα των πνευμόνων του και τέλος της τεχνικής της βεβιασμένης εκπνοής που είναι δυνατές, γρήγορες εκπνοές, όχι όμως βίαιες, οι οποίες γίνονται με το στόμα ανοικτό (χνωτίσματα) Με αυτήν την τεχνική επιτυγχάνεται η μετακίνηση των εκκρίσεων από τους περιφερειακούς αγωγούς προς τους κεντρικούς με σκοπό να αποβληθούν με το βήχα πιο εύκολα. Πηγή: Κυστική Ινωση ΓΕΩΡΓΙΟΣ ΑΛΕΞΙΑΔΗΣ, MD Ιατρός Ωτορινολαρυγγολόγος Νευροθεραπεία xρόνιων παθήσεων αυτιών Ο Ωτορινολαρυγγολόγος Γεώργιος Αλεξιάδης αποφοίτησε το 1994 από το Νew York University. Εκανε την πρακτική του εξάσκηση το 2000 στο ίδιο νοσοκομείο και το 2002 το Fellowship όπου ειδικεύτηκε στην Νευροτολογία. Συνεργάζεται με το ΝΥΕΕ ως Ωτολόγος/Νευροτολόγος, ειδικευμένος στην απώλεια ακοής, μολύνσεις, βόμβοι και όγκοι αυτιών. Δέχεται και στα δύο του ιατρεία: nd Avenue, Suite 110, New York, NY Second Avenue, 9th Floor, New York, NY Tηλ.: (646) Ωρες ιατρείου: Δευτέρα 9 π.μ μεσημέρι Τρίτη 9 π.μ. - 4:30 μ.μ. Πέμπτη 1μ.μ. - 4:30μ.μ. Παρασκευή 8:30 π.μ μεσημέρι Δεκτές οι κυριότερες ασφάλειεs: United, Oxford, Cigna, BC/BS, Aetna, Medicare\n20 20 ΕΘΝΙΚΟΣ ΚΗΡΥΞ Προμηθευτείτε τα βιβλία σας από τον «Ε.Κ.» Ιστορικά Δοκίμια Ταξιδιωτικά Μελέτες Μυθιστορήματα ΛΕΝΑ ΜΑΝΤΑ Οσο αντέχει η ψυχή ΔΕΛΤΙΟ ΠΑΡΑΓΓΕΛΙΑΣ ΤΗΛ.: (718) ΦΑΞ (718) Στην τιμή συμπεριλαμβάνονται έξοδα διεκπεραίωσης και ταχυδρομικά. Αποστείλατε την παραγγελία σας με επιταγή, στο όνομα: ΕΘΝΙΚΟΣ ΚΗΡΥΞ (NATIONAL HERALD, INC.) TH STREET, L.I.C., N.Y ή χρεώστε την πιστωτική σας κάρτα: o VISA o MASTERCARD o AMERICAN EXPRESS o DISCOVER τιμή: $ ΑΡΙΘΜΟΣ ΚΑΡΤΑΣ: ΗΜΕΡΟΜΗΝΙΑ ΛΗΞΕΩΣ: ΟΝΟΜΑ ΠΑΡΑΛΗΠΤΟΥ: ΔΙΕΥΘΥΝΣΗ: ΠΟΛΗ: ΠΟΛΙΤΕΙΑ: ΖΙΡ: ΤΗΛ.: CELL: ΦΑΞ: E MAIL: ΑΡΙΘ. ΒΙΒΛΙΩΝ: ΥΠΟΓΡΑΦΗ: Από την ημέρα που γεννιέται η Ηρώ, η ζωή της είναι ένας αγώνας για επιβίωση. Δύσβατοι όλοι οι δρόμοι που κλήθηκε να βαδίσει, σαν κοριτσάκι, σαν έφηβη, σαν νέα κοπέλλα, σαν γυναίκα. Θα χρειαστεί να αντιπαλέψει τον νοσηρό «πατριό» της, να αντιμετωπίσει ένα βίαιο σύζυγο αργότερα, να έρθει πρόσωπο με πρόσωπο με την οικονομική καταστροφή και τη φυγή της στην Κύπρο και να δώσει τη μεγαλύτερη μάχη απ όλες: να σώσει τα παιδιά της από τις λανθασμένες επιλογές τους. Δίπλα της η Αλεξάνδρα. Μια μυστηριώδης σκοτεινή γυναίκα, που μόνο στην Ηρώ θα δείξει το φωτεινό της πρόσωπο. Είναι η μόνη που μπορεί να αφουγκαστεί το λιγμό της ψυχής της. Η μόνη που θα σταθεί στο πλευρό της όταν η Ηρώ αναγκαστεί να γίνει ένας άλλος άνθρωπος, για να προστατέψει τους αγαπημένους της και να νικήσει...


Τόνια Σωτηροπούλου - Κωστής Μαραβέγιας: Πέρασαν τα Χριστούγεννα στο Ζαγόρι (pics+video) | Patras Events\nΤόνια Σωτηροπούλου - Κωστής Μαραβέγιας: Πέρασαν τα Χριστούγεννα στο Ζαγόρι (pics+video)\n29 Δεκ 2018 Sat, 29 Dec 2018 20:54:00 +0200 20:54 Patras Events\nΠιο ευτυχισμένοι από ποτέ...\nΤο 2018 ήταν η χρονιά που έφερε κοντά την Τόνια Σωτηροπούλου και τον Κωστή Μαραβέγια. Το ζευγάρι μετράει περίπου ένα χρόνο σχέσης και φαίνεται πιο ευτυχισμένο από ποτέ.\nΦέτος, επέλεξε να περάσει τις χριστουγεννιάτικες διακοπές εντός Ελλάδας και ειδικότερα στα γραφικά Ζαγοροχώρια. Το ζευγάρι έκανε βόλτες στα πλακόστρωτα σοκάκια, γεύτηκε τα παραδοσιακά φαγητά της περιοχής, διασκέδασε με το χιόνι και απόλαυσε τη θαλπωρή κοντά στο τζάκι.\nΗ Τόνια και ο Κωστής και ταξίδεψαν στο Ζαγόρι μαζί με τους καλύτερούς τους φίλους. Η παρέα δεν σταμάτησε στιγμή να μοιράζεται με τους διαδικτυακούς τους φίλους στιγμιότυπα από την καθημερινότητά τους.\nΤο μεσημέρι της Παρασκευής, τόσο η Τόνια και ο Κωστής όσο και η υπόλοιπη παρέα πήραν τον δρόμο της επιστροφής προς την Αθήνα. Βέβαια, οι άνθρωποι που αναγνώρισαν τον Κωστή Μαραβέγια ήθελαν να βγουν μαζί του μια φωτογραφία. Όπως θα δείτε στο βίντεο, τόσο η Τόνια όσο και η φίλη της Κατρίνα τον «τρόλαραν».\nΗ Τόνια Σωτηροπούλου "τρολάρει" τον Κωστή Μαραβέγια\nΤόνια Σωτηροπούλου: Θα έκανε ποτέ πλαστική;\nΗ Τόνια Σωτηροπούλου συμμετέχει στο νέο video clip του Κωστή Μαραβέγια\nΠαύλος Σταματόπουλος: "Η Ηλιάνα Παπαγεωργίου με τον Snik όλο φιλιούνται σε δημόσιους χώρους" (video)


Το θαύμα της Χιλής - Κόσμος | News 24/7\nΣυγκλονιστικές στιγμές στη Χιλή καθώς 17 μεταλλωρύχοι ανέβηκαν ήδη στην επιφάνεια. Σε φορείο ο πέμπτος μεταλλωρύχος που έδειχνε εξαντλημένος. Η επιχείρηση είναι σε εξέλιξη. Σύζυγοι, παιδιά, γονείς και φίλοι τους περιμένουν έξω από το ορυχείο όπου παρέμειναν παγιδευμένοι επί δύο μήνες (Vids+Pics)\n13 Οκτωβρίου 2010 12:19\nΗ πίστη κίνησε βουνά στο Σαν Χοσε και έως τώρα δεκαεπτά από τους παγιδευμένους μεταλλωρύχους βγήκαν σώοι και αβλαβείς από το ορυχείο. Με συγκίνηση παρακολουθεί η διεθνής κοινή γνώμη, το θαύμα της Χιλής.\nΠρώτος βγήκε στις 6:12 το πρωί της Τετάρτης ο Φλορένσιο Άβαλος, 31 ετών, δεύτερος ο Μάριο Σεπούλβεδα και τρίτος ο Χουάν Ιλιάνες. Ειδικοί του πολεμικού ναυτικού και διασώστες κατέβηκαν στη στοά για να ετοιμάσουν τους εργαζόμενους για την διαδικασία.\nΟι οικογένειες του Φλορένσιο Άβαλος, του πρώτου διασωθέντος, και του Σεπούλβεδα ξέσπασαν σε εκδηλώσεις χαράς. Ο Άβαλος εισήχθη απευθείας σε νοσοκομείο εκστρατείας μέσα στο ορυχείο για εξετάσεις.\nΝωρίτερα, ο πρόεδρος Σεμπαστιάν Πινιέρα είχε ζήτησε από τις εκκλησίες στη χώρα να χτυπήσουν χαρμόσυνα τις καμπάνες όταν ο Φλορένσιο Άβαλος, 31 ετών, πρώτος από τους παγιδευμένους εργάτες, βγει από το ορυχείο. "Η πίστη κίνησε βουνά", δήλωσε.\nΟ Ιλάνες, πρώην στρατιωτικός 52 ετών, βγήκε χαμογελώντας από τον μεταλλικό θαλαμίσκο, αγκάλιασε τη σύζυγό του Κάρμεν, αλλά και τον υπουργό Ορυχείων Λόρενς Γκόλμπορν και τον πρόεδρο της χώρας Σεμπαστιάν Πινέρα. Αμέσως μετά οδηγήθηκε σε υπαίθριο νοσοκομείο που έχει στηθεί στον καταυλισμό όπως και οι δύο συνάδελφοί του που έφτασαν στην επιφάνεια πριν από εκείνον.\nΉμουν με τον Θεό και με τον Διάβολο", είπε ο Μάριο Σεπούλβεδα έχοντας στο πλευρό του τη γυναίκα του και τα παιδιά του σε έναν ολιγόλεπτο μονόλογο μπροστά στις κάμερες, ο οποίος μεταδόθηκε από την τηλεόραση της Χιλής. "Τσακώθηκα μαζί τους".\nΕκφράζοντας την απέραντη ευγνωμοσύνη του προς τους διασώστες, οι οποίοι αρχικά έκαναν έρευνες επί 17 ημέρες για να εντοπίσουν τους 33 μεταλλωρύχους ζωντανούς και στη συνέχεια έστησαν και πραγματοποίησαν αυτήν την τεράστια επιχείρηση σωτηρίας είπε: "Μας έβγαλαν. Εμείς βάλαμε τους εαυτούς μας, την τρέλα μας, την εμπειρία και την καρδιά μας του μεταλλωρύχου, αλλά οι επαγγελματίες έβαλαν όλα τα υπόλοιπα...Είναι απίστευτο, στα 700 μέτρα και μας έβγαλαν".\nΛίγο πριν τις δέκα το πρωί ώρα Ελλάδος ανέβηκε και ο τέταρτος μεταλλωρύχος, Κάρλος Μαμάνι και πριν λίγα λεπτά ο πέμπτος, ο 19χρονος Τζίμι Σάντσες.\nΉταν ο νεότερος από τους εγκλωβισμένους στο ορυχείο στη Χιλή. Ο Σάντσες, ο οποίος έδειχνε λιγότερο υγιής από τους προηγούμενους διασωθέντες, αφού αγκάλιασε τους διασώστες του, τοποθετήθηκε αμέσως σε φορείο.\nΛίγο μετά της έντεκα ο έκτος μεταλλωρύχος ήρθε στην επιφάνεια. Πρόκειται για τον Όσμαρ Αράγια, ενώ λίγο μετά τις 14:00 βγήκε ο μεγαλύτερος σε ηλικία μεταλλωρύχος, ο 63χρονος Μάριο Γκόμεζ, ο οποίος γονάτισε από ευγνωμοσύνη με το που βγήκε από την κάψουλα.\nΣτις 14:55 βγήκε ο δέκατος μεταλλωρύχος, ο Άλεξ Βέγκα και έπειτα βγήκε ο Χόρχε Γκαλιεγκίλος ο οποίος ήταν εκείνος που έχει υψηλή πίεση, την οποία και κατάφεραν να ελέγξουν με μια δίαιτα χαμηλών νατρίων. Σειρά είχε και ο 34χρονος Έντισον Πένα ο οποίος έτρεχε κάθε μέρα 4 χιλιόμετρα στο τούνελ για να κρατιέται σε φόρμα, ενώ 13ος βγήκε ο Κάρλος Μπάριος.\nΛίγο μετά τις 17:00 βγήκε σώος και ο 33χρονος Βίκτορ Ζαμόρα, ενώ τον ακολούθησε ο 48χρονος Βίκτορ Σεγκόβια. Τον Σεγκόβια χαιρέτισαν ένθερμα ο χιλιανός πρόεδρος, Σεμπαστιάν Πινέρα, αλλά και η σύζυγός του Σεσίλια Μορέλ.\nΕπαινέθηκε ο Σεγκόβια από τον πρώτο πολίτη της Χιλής "για το σθένος και τη συντροφικότητα, που επέδειξε" στη διάρκεια της δοκιμασίας. "Θα διαβάσω τα σημειώματα, που έστελνες τακτικά στον έξω κόσμο", υποσχέθηκε στον Σεγκόβια ο Χιλιανός πρόεδρος.\nΈπειτα ανέβηκε ο 27χρονος Ντανιέλ Ερρέρα και ο 56χρονος Ομάρ Ρεϊγάδας ο οποίος είναι και ο 17ος.\nΣύζυγοι, παιδιά, γονείς και φίλοι των εργαζόμενων περιμένουν ανυπόμονα έξω από το ορυχείο εκατοντάδες χιλιάδες παρακολουθούν την εξέλιξη από την τηλεόραση.\n"Σε αυτή την επιχείρηση διάσωσης εμείς οι Χιλιανοί βγάλαμε τον καλύτερό μας εαυτό", είπε ο Πινιέρα σε συνέντευξη τύπου στο ορυχείο χαλκού Σαν Χοσέ.\nΟ Πινιέρα περιέγραψε την εμπειρία λέγοντας ότι πρόκειται για "μια υπέροχη νύχτα που οι Χιλιανοί και όλος ο κόσμος δε θα ξεχάσει ποτέ. . . Ας μείνει πάντα μαζί μας το παράδειγμα των μεταλλωρύχων". Ευχαρίστησε "το θεό" και τους διασώστες για την επιχείρηση, η οποία είναι από τις πιο δύσκολες που έχουν γίνει ποτέ, και δήλωσε πως όταν βγήκε ο πρώτος εργαζόμενος "νοιώσαμε, όλοι οι Χιλιανοί, υπερήφανοι".\nΠρώτα ανεβαίνουν εκείνοι που είναι σε καλύτερη φυσική κατάσταση, έπειτα οι πιο αδύναμοι και τελευταίος δήλωσε ότι θέλει να ανέβει ο 54χρονος Λουίς Αλμπέρτο Ουρζούα Ιριμπάρρεν, ο οποίος ήταν και ο επόπτης της ομάδας όταν κατέρρευσε το ορυχείο.\nΜάλιστα, οι μεταλλωρύχοι εισέρχονται σε μια στενή και σκοτεινή σήραγγα ενώ φορούν μάσκες οξυγόνου εξαιτίας της αποσυμπίεσης.\nΣημειώνεται ότι η άνοδος αυτή καθ εαυτή του κάθε μεταλλωρύχου θα πάρει 15 λεπτά αλλά η όλη προετοιμασία του καθενός για την άνοδο θα διαρκεί γύρω στα 45 λεπτά, συνολικά μία ώρα για τον καθένα, πράγμα που σημαίνει ότι για να ανέβουν όλοι θα χρειαστούν περίπου δύο ημέρες.\nΗ διαδικασία ήταν κάθε άλλο παρά εύκολη από τεχνικής πλευράς. Τις πρώτες 17 ημέρες οι μεταλλωρύχοι δεν είχαν καμιά επαφή με τον έξω κόσμο.\nΈτρωγαν μια κουταλιά τόνο και μια γουλιά γάλα, μια φορά την ημέρα. Τα βράχια στην έρημο Ατακάμα κάτω από οποία παγιδεύτηκαν είναι σκληρά και όχι πάντοτε σταθερά. Όταν οι διασώστες τους βρήκαν στις 22 Αυγούστου κι άρχισαν να σκάβουν για να τους φθάσουν, μια δεύτερη κατάρρευση τους ανάγκασε να σταματήσουν και να ξαναρχίσουν τα πάντα από την αρχή.


Σεξουαλικές δυσλειτουργίες - iatroi.gr\nΟί Σεξουαλικές Διαταραχές διακρίνονται στις Σεξουαλικές Δυσλειτουργίες και στις Παραφιλίες (ή Σεξουαλικές Παρεκκλίσεις). Οί Σεξουαλικές Δυσλειτουργίες χαρακτηρίζονται από διαταραχή στη σεξουαλική λειτουργία. Οί Παραφιλίες χαρακτηρίζονται από διαταραχή του σεξουαλικού σκοπού ή στόχου. Η διαφορά επομένως συνίσταται στο ότι ενώ στις παρεκκλίσεις υπάρχει καλή και ευχάριστη σεξουαλική λειτουργικότητα, στις δυσλειτουργίες η λειτουργικότητα είναι διαταραγμένη. Οί Σεξουαλικές Δυσλειτουργίες είναι διαταραχές που δεν επιτρέπουν σ’ ένα άτομο τη σεξουαλική ευχαρίστηση ή μερικές φορές ακόμη και την οποιαδήποτε σεξουαλική επαφή. Συνήθως αφορούν αναστολές φυσιολογικών αντιδράσεων -δηλαδή της φλεβικής διόγκωσης των σεξουαλικών οργάνων, της οργασμικής αντίδρασης ή και των δύο – που κάνουν την εμπειρία της σεξουαλικής δραστηριότητας τελικά δυσάρεστη. Οί Σεξουαλικές Δυσλειτουργίες είναι κοινά φαινόμενα και απαντούν σε ειδικούς τύπους θεραπείας του σεξ ή σε συνδυασμό θεραπείας του σεξ και αποκαλυπτικής ψυχαναλυτικής ψυχοθεραπείας. Στο άτομο με Σεξουαλική Παρέκκλιση το σεξουαλικό αντικείμενο προτίμησης του διαφέρει από το συνηθισμένο. Έτσι, το παραφιλικό άτομο διεγείρεται από ερεθίσματα που δεν ερεθίζουν τα πιο πολλά άτομα – π.χ. ένα παιδί, ένα ζώο ή ένα παπούτσι ή μπορεί να ερεθίζεται μόνον όταν έχει αισθήματα υποδούλωσης, όταν τιμωρείται, μόνο βλέποντας ή όταν επιδεικνύει τα γεννητικά του όργανα ή όταν προκαλεί πόνο στους άλλους.\nΗ διέγερση όμως και ο οργασμός είναι φυσιολογικοί και οδηγούν το άτομο σε σεξουαλική ευχαρίστηση. Οί σεξουαλικές παρεκκλίσεις θεραπεύονται με ορισμένα είδη θεραπείας συμπεριφοράς και με αποκαλυπτική ψυχαναλυτική ψυχοθεραπεία. Οί Διαταραχές της Ταυτότητας Φύλου (δηλ. ο Τρανσεξουαλισμός) χαρακτηρίζονται από έντονη και επίμονη δυσφορία του ατόμου για το ανατομικό (βιολογικό) φύλο του και έντονη και επίμονη επιθυμία να γίνει μέλος του αντίθετου φύλου. Η θεραπευτική προσέγγιση σ’ αυτές είναι χειρουργική, ψυχοθεραπευτική ή συνδυασμός. Άτομα με Σεξουαλικές Δυσλειτουργίες θα συναντήσει κανείς σε οποιοδήποτε φορέα και αν εξασκεί την επιστήμη του και κατά πάσα πιθανότητα θα συναντήσει και άτομα με Παραφιλίες (ενώ είναι λιγότερο πιθανό να συναντήσει άτομα με Διαταραχή της Ταυτότητας Φύλου). Η ευαισθησία και η δεκτικότητα του κλινικού σε τέτοιου είδους θέματα και η ενημέρωση του στη δυνατότητα θεραπείας τέτοιου είδους διαταραχών αποτελούν βασική προϋπόθεση για να βοηθηθούν άνθρωποι, που πολλές φορές είναι μπερδεμένοι και νιώθουν ντροπή για προβλήματα που δεν καταλαβαίνουν.\nΓια να αξιολογήσουμε τη σεξουαλική λειτουργικότητα του εξεταζόμενου ατόμου θα πρέπει να γνωρίζουμε τον φυσιολογικό κύκλο των σεξουαλικών αντιδράσεων του ανθρώπου. Πολλά εγχειρίδια (π.χ. Masters & Johnson 1966, Kaplan 1974) έχουν θαυμάσιες λεπτομερείς περιγραφές αυτού του κύκλου. Τα σεξουαλικά ερεθίσματα προκαλούν χαρακτηριστικές αντιδράσεις σε άντρες και γυναίκες και ολόκληρος ο κύκλος θα μπορούσε να χωριστεί σε τέσσερις φάσεις. Οί φάσεις αυτές έχουν περιγραφεί από τους Masters & Johnson στην ερευνά τους πάνω στην ανθρώπινη σεξουαλικότητα και έχουν αποδειχθεί χρήσιμες για τους κλινικούς για την κατανόηση της φυσιολογικής και της διαταραγμένης σεξουαλικής λειτουργικότητας.\nΦάση Ι – Διέγερση\nΦάση II – Πλατώ\nΦάση III – Οργασμός\nΦάση IV – Λύση\nΦάση Πλατώ: Εφόσον συνεχίζουν τα σεξουαλικά ερεθίσματα, το άτομο φθάνει στον ουδό του οργασμού, μέσα από παραπέρα φυσιολογικές μεταβολές και αύξηση της σεξουαλικής έντασης και ευχαρίστησης και στους άντρες και στις γυναίκες. Στις γυναίκες, ο κόλπος συσφίγγεται στο εξωτερικό του ένα τρίτο (η οργάσμική πλατφόρμα – δημιουργείται από την αύξηση της τάσης των ηβοκοκκυγικών μυών και τη φλεβική στάση) και επιμηκύνεται και διευρύνεται στα εσωτερικά του δύο τρίτα, ενώ η κλειτορίδα ανυψώνεται και έλκεται πίσω από την ηβική σύμφυ ση. Το μέγεθος των μαστών μεγαλώνει και τα μικρά χείλη του αιδοίου γίνονται βαθυκόκκινα λόγω διόγκωσης των φλεβών. Στους άντρες, οί όρχεις μεγαλώνουν (μέχρι και 50 τοις εκατό) και ανυψώνονται προς τον κορμό, καθώς το όσχεο τεντώνεται και ανυψώνεται. Σ’ αυτό το σημείο δύο ή τρεις σταγόνες βλεννώδους υγρού που μπορεί να περιέχουν βιώσιμο σπέρμα εκκρίνονται από το πέος, πράγμα που μπορεί να οδηγήσει σε εγκυμοσύνη αν γίνει συνουσία, ανεξάρτητα από το αν ο άντρας τραβηχτεί πριν από τον οργασμό του. Και στα δύο φύλα ο καρδιακός ρυθμός αυξάνεται, η αναπνοή γίνεται πιο γρήγορη, πολλές φορές παρατηρείται μια αύξηση της αρτηριακής πίεσης και εκούσιες συσπάσεις των μεγάλων σκελετικών μυών. Αυτή η προοργασμική φάση είναι βραχεία και διαρκεί από μισό μέχρι και τρία λεπτά.\nΦάση III: Οργασμός. Καθώς η σεξουαλική ένταση και ευχαρίστηση αυξάνει, συνήθως τελικά κορυφώνεται και καταλήγει σε οργασμό. Αυτός βιώνεται σαν έντονη ευχαρίστηση και απελευθέρωση της σεξουαλικής έντασης και χαρακτηρίζεται από ρυθμικές συσπάσεις των περινεϊκών μυών και των πυελικών αναπαραγωγικών οργάνων. Στους άντρες πρώτα υπάρχει η αίσθηση της αναπόφευκτης εκσπερμάτισης καθώς οί όρχεις, ο προστάτης και οί σπερματοδόχες κύστες συσπώνται και σπέρμα και σπερματικό υγρό προωθούνται προς την ουρήθρα. Αμέσως μετά, τρεις με επτά συσπάσεις της ουρήθρας και των μυών του πέους εκδιώκουν το σπερματικό υγρό με δύναμη δια μέσου της ουρήθρας έξω από το πέος. Στης γυναίκες ο οργασμός συνίσταται σε τρεις μέχρι δεκαπέντε ακούσιες συσπάσεις του κάτω τριτημορίου του κόλπου και δυνατές συσπάσεις της μήτρας (που δεν γίνονται πάντοτε αντιληπτές). Συσπώνται επίσης ακούσια και στους άντρες και στις γυναίκες οί εσωτερικοί και εξωτερικοί πρωκτικοί σφιγκτήρες. Στην κορύφωση του οργασμού και στα δύο φύλα οί μυϊκές συσπάσεις που αναφέραμε παραπάνω γίνονται με μεσοδιαστήματα 0.8 δευτερολέπτων και ο οργασμός διαρκεί συνήθως από 3 μέχρι 15 δευτερόλεπτα. Άλλες εκδηλώσεις του οργασμού συχνά είναι εκούσιες και ακούσιες κινήσεις μεγάλων μυϊκών ομάδων (π.χ. κινήσεις της πυέλου, έκταση χεριών και ποδιών), γκριμάτσες του προσώπου και μυϊκοί σπασμοί. Η αρτηριακή πίεση αυξάνει μέχρι και 80 mm η συστολική και 40 mm η διαστολική, ενώ οί καρδιακοί παλμοί μπορεί να φθάσουν τους 180 ανά λεπτό και οί αναπνοές μέχρι 40 το λεπτό. Μερικά άτομα παρουσιάζουν κάτι σαν «σεξουαλικό αναψοκοκκίνισμα», δηλαδή κοκκινίλα διαφόρων περιοχών του δέρματος σ’ ολόκληρο το σώμα, το οποίο όμως εξαφανίζεται μέσα σε λίγα λεπτά μετά από τον οργασμό.\nΟί πιό πολλές γυναίκες εκτός από τις παραπάνω έχουν και ορισμένες άλλες σωματικές αντιδράσεις. Ο γυναικείος κόλπος διευρύνεται κατά την σεξουαλική διέγερση και φυσιολογικά προσαρμόζεται στο μέγεθος του πέους. Ενώ επιτυγχάνεται λίπανση εσωτερικά, το εξωτερικό μέρος του αιδοίου λιπαίνεται με τη βοήθεια του χεριού ή με την επαναλαμβανόμενη εισχώρηση του πέους. Κατά τον οργασμό, οί γυναίκες έχουν την τάση να αυξάνουν τις πυελικές κινήσεις, ενώ οί κινήσεις διείσδυσης των αντρών σταματούν. Ο γυναικείος οργασμός φαίνεται να ξεκινά με ερεθισμό της κλειτορίδας, είτε απ’ ευθείας όπως στον αυνανισμό είτε έμμεσα όπως με τις διεισδύσεις του πέους που προκαλεί έλξη στα μικρά χείλη του αιδοίου με αποτέλεσμα τον ερεθισμό της προσκείμενης σ’ αυτά κλειτορίδας. Επομένως, ο γυναικείος οργασμός αρχίζει με ερεθισμό της κλειτορίδας και εκδηλώνεται με συσπάσεις του κόλπου.\nΟί άντρες δεν μπορούν να έχουν συνουσία χωρίς προηγουμένως να έχουν στύση τέτοια που να επιτρέπει τη διείσδυση του πέους στον κόλπο. Εφόσον επιτευχθεί η στύση, συνήθως υπάρχουν διακυμάνσεις στο μέγεθος του πέους, ιδιαίτερα αν η φάση της διέγερσης παρατείνεται. Αυτό είναι μια φυσική αντίδραση και δεν υπάρχει θέμα ανησυχίας για τη σεξουαλική ικανότητα. Οί άντρες βιώνουν δύο στάδια στον οργασμό. Το πρώτο είναι η στιγμή της αναπόφευκτης εκσπερμάτωσης, όταν οί όρχεις, ο προστάτης και οί σπερματοδόχες κύστες εξωθούν το σπέρμα και το σπερματικό υγρό στην ουρήθρα. Ο άντρας «αισθάνεται την εκσπερμάτωση να έρχεται» και σ’ αυτό το σημείο δεν μπορεί πια να διακόψει εκούσια αυτή τη διαδικασία. Το δεύτερο στάδιο είναι αυτό της εκσπερμάτισης όπου το σπέρμα εξωθείται με δύναμη έξω από το πέος δια μέσου της ουρήθρας. Κατά τη στιγμή του οργασμού ο άντρας έχει την τάση να σταματά κάθε κίνηση διείσδυσης και να κρατά το πέος σε βαθιά διείσδυση.\nΜερικές από τις πιο συνηθισμένες ανακρίβειες γύρω από την ανθρώπινη σεξουαλικότητα σχετίζονται με τη διεργασία της γήρανσης. Καθώς στην κοινωνία μας ο αριθμός των ατόμων με ηλικία πάνω από 65 συνεχώς μεγαλώνει, η προσοχή πολλών έχει στραφεί στη διερεύνηση όλων των πτυχών της ζωής των ηλικιωμένων, συμπεριλαμβανόμενης και της σεξουαλικότητας τους. Μετά τη μέση ηλικία υπάρχουν διαφορές ανάμεσα στα διάφορα άτομα ως προς την ικανότητα και το ενδιαφέρον τους για μια ενεργό σεξουαλική ζωή. Η φυσική υγεία οπωσδήποτε είναι σημαντική, αλλά, εκτός από μια σοβαρή σωματική ασθένεια, άλλοι παράγοντες φαίνονται να παίζουν σπουδαιότερο ρόλο για τη σεξουαλική ζωή σ’ αυτή την ηλικία, και οπωσδήποτε η ύπαρξη σεξουαλικού συντρόφου. Επίσης, άτομα που νωρίτερα είχαν ενεργό σεξουαλική ζωή είναι πιο πιθανό να παραμείνουν το ίδιο ενεργά και αργότερα, όπως και τα άτομα που το περιβάλλον τους αποδέχεται τη σεξουαλικότητα τους. Βέβαια, με την πρόοδο της ηλικίας συμβαίνουν ορισμένες μεταβολές στη σεξουαλική απαντητικότητα του ατόμου. Σε ηλικιωμένες γυναίκες η απαντητικότητα των αιμοφόρων αγγείων μειώνεται και υπάρχει μια μείωση της ελαστικότητας και της εκκριτικής ικανότητας του κόλπου. Οί γυναίκες, όμως, που συνεχίζουν να κάνουν τακτικά έρωτα μπορούν να ελαχιστοποιήσουν αυτές τις μεταβολές και λειτουργούν ικανοποιητικά.\nΟί ηλικιωμένοι άντρες χρειάζονται περισσότερο χρόνο για να επιτύχουν στύση, όμως, αν και αυτή μπορεί να μην είναι πλήρης, εν τούτοις είναι αρκετή ώστε το πέος να εισέλθει στον κόλπο. Η δύναμη με την οποία εκτοξεύεται το σπέρμα κατά την εκσπερμάτωση είναι επίσης μειωμένη, η ανερέθιστη περίοδος μεταξύ οργασμών μεγαλώνει και οπωσδήποτε χρειάζονται περισσότερα ερεθίσματα για να επιτευχθεί στύση. Η φάση της διέγερσης, όμως, επιμηκύνεται με την πρόοδο της ηλικίας και έτσι η ευχαρίστηση αυξάνει. Στους άντρες η δυσκολία στύσης είναι η μόνη δυσλειτουργία που συσχετίζεται με την πρόοδο της ηλικίας. Η παραπάνω δυσλειτουργία, όμως, πολλές φορές μπορεί να είναι και ψυχογενής και μπορεί να θεραπευθεί (βλ. παρακάτω). Σε κάποιες, βέβαια, περιπτώσεις η δυσκολία στύσης οφείλεται σε παθήσεις, όπως νευρολογικές ή αγγειακές διαταραχές. Το σεξουαλικό ενδιαφέρον και η σεξουαλική δραστηριότητα είναι ο κανόνας κι όχι η εξαίρεση για τις δεκαετίες των πενήντα και των εξήντα, ενώ ορισμένα άτομα συνεχίζουν να είναι σεξουαλικά ενεργά και στα ογδόντα τους. Η συνεχής ή μεγάλη «χρήση» δεν εξαντλεί ούτε αχρηστεύει. Αντίθετα οί μελέτες δείχνουν ότι μια μακροχρόνια ενεργός σεξουαλική ζωή είναι θετικός προγνωστικός δείκτης για μια καλή σεξουαλική δραστηριότητα στα γηρατειά («Αν το χρησιμοποιείς, δεν το χάνεις»).\nΤο βασικό χαρακτηριστικό είναι κάποια διαταραχή στις ψυχοφυσιολογικές διεργασίες που χαρακτηρίζουν τον κύκλο της σεξουαλικής απάντησης ή πόνος κατά τη συνουσία. Σημειώνουμε, ότι διακρίνονται οι εξής τέσσερις φάσεις στον κύκλο σεξουαλικής απάντησης: 1. «Επιθυμία», που συνίσταται σε φαντασιώσεις για σεξουαλική δραστηριότητα και την επιθυμία για σεξουαλική δράστηριότητα 2. Διέγερση 3. Οργασμός 4. Λύση (Η φάση της Διέγερσης εμπεριέχει τις φάσεις Διέγερση και Πλατώ της διαίρεσης των Masters &Johnson, που προαναφέραμε). Διαταραχές της σεξουαλικής απάντησης μπορούν να συμβούν σε μια ή περισσότερες από αυτές τις φάσεις. Οί συχνότερες Σεξουαλικές Δυσλειτουργίες παρουσιάζονται παρακάτω. Όπως είναι φανερό όροι επιτιμητικοί όπως «ψυχρότητα» και «ανικανότητα» δεν χρησιμοποιούνται πια, καθώς ουσιαστικά είναι και ανακριβείς.\n* Διαταραχή Σεξουαλικής Αποστροφής\n* Διαταραχή της Σεξουαλικής Διέγερσης στη Γυναίκα\n* Διαταραχή της Στύσης στον Άντρα\n* Διαταραχή του Οργασμού στη Γυναίκα\n* Διαταραχή του Οργασμού στον Άντρα\n* Πρόωρη Εκσπερμάτωση\n* Σεξουαλική Δυσλειτουργία Οφειλόμενη σε Γενική Ιατρική Κατάσταση Σεξουαλική Δυσλειτουργία Προκαλούμενη από Ουσίες Σεξουαλική Δυσλειτουργία Μη Προσδιοριζόμενη Αλλιώς\nΗ ελαττωμένη (υποτονική) σεξουαλική επιθυμία μπορεί να περιλαμβάνει όλες τις καταστάσεις και όλες τις μορφές της σεξουαλικής έκφρασης ή μπορεί να αφορά μόνον έναν σύντροφο, μόνο τη συνουσία κι όχι τον αυνανισμό κ.ο.κ. Συχνά η ελαττωμένη σεξουαλική επιθυμία συνδέεται με προβλήματα στη διέγερση ή στον οργασμό είτε πρωτοπαθώς είτε δευτεροπαθώς. Χρόνιες σωματικές νόσοι μπορεί να επηρεάσουν αρνητικά τη σεξουαλική επιθυμία (με την αδυναμία, τον πόνο, τα προβλήματα με τη σωματική εικόνα (π.χ. ειλεοστομία, μαστεκτομή) ή τον φόβο του θανάτου), όπως και η κατάθλιψη. Ο Ισόβιος Τύπος της διαταραχής αρχίζει στην εφηβεία. Πιο συχνός είναι ο Επίκτητος Τύπος που αρχίζει στην ενήλικη ζωή ύστερα από στρεσογόνες ή άλλες αιτίες, όπως π.χ. η υπερβολική εργασία, η έλλειψη ιδιωτικού χώρου, η έλλειψη ευκαιριών για σεξ, η έλλειψη εκπαίδευσης γύρω από το σεξ, τα θρησκευτικά ταμπού, η μακρόχρονη αποχή, η διαταραχή του σεξουαλικού προσανατολισμού ή ύστερα από έντονες διαπροσωπικές διαφορές με τον(την) σύντροφο. Ίσως αυστηρή ανατροφή και ενοχές γύρω από το σεξ συμβάλλουν στη δημιουργία του Ισόβιου Τύπου.\nΑ. Επίμονη ή επανειλημμένη αδυναμία της γυναίκας να επιτύχει ή να διατηρήσει επαρκή απάντηση λίπανσης – εξοίδησης κατά τη σεξουαλική διέγερση μέχρι την ολοκλήρωση της σεξουαλικής δραστηριότητας.\nΟρισμένες γυναίκες που παρουσιάζουν τη διαταραχή αυτή μπορούν να χαρούν τις μη ερωτικές πλευρές της σεξουαλικής επαφής (π.χ. το χάδι, το πλησίασμα) παρά την έλλειψη σεξουαλικής απαντητικότητα. Παράγοντες που έχουν ενοχοποιηθεί γι’ αυτή τη διαταραχή είναι η αυστηρή ανατροφή, το έντονο άγχος και εχθρότητα προς τους άντρες. Η διαταραχή μπορεί να οδηγήσει σε επώδυνη συνουσία και αποφυγή του σεξ.\nΚαθώς ένας μεγάλος βαθμός αυτοεκτίμησης του άντρα επενδύεται στην ικανότητα του για στύση, είναι φανερό ότι η διαταραχή αυτή είναι δυνητικά από τις πιο ταπεινωτικές για τον άντρα. Βέβαια, όλη η διαταραχή είναι απλά το αποτέλεσμα της μη καλής λειτουργίας του αντανακλαστικού αγγειακού μηχανισμού που γεμίζει με αίμα τα σηραγγώδη σώματα του πέους και το κάνει σκληρό. Πιθανόν περισσότερο από το μισό του αντρικού πληθυσμού έχει βιώσει περιστασιακά παροδικά επεισόδια διαταραχής της στύσης, που όμως θεωρούνται μέσα στα όρια της φυσιολογικής σεξουαλικής συμπεριφοράς. Μόνον, όταν, όπως προαναφέρθηκε, τα επεισόδια αυτά είναι επίμονα ή επανειλημμένα θεωρούμε ότι υπάρχει διαταραχή. Όπως και οί άλλες, έτσι κι αυτή η διαταραχή μπορεί να είναι ισόβια (πρωτοπαθής), όταν το άτομο ποτέ δεν κατάφερε να έχει μια ικανοποιητική στύση για να ολοκληρώσει τη σεξουαλική πράξη ή επίκτητη (δευτεροπαθής), αν το άτομο λειτουργούσε καλά στο παρελθόν και από ένα σημείο και μετά εμφάνισε διαταραχή της στύσης. Επίσης, μπορεί να είναι γενικευμένη ή καταστασιακή. Συνήθως, το άτομο έχει στύση όταν αυνανίζεται ή αυτόματα (π.χ. το πρωί).\nΟί ψυχολογικοί παράγοντες παίζουν σημαντικό ρόλο στη διαταραχή αυτή, χωρίς όμως να είναι εύκολο να εξειδικευθούν. ‘Άλλα άτομα χάνουν τη στύση τους με κάποιον σύντροφο κι όχι με άλλον, άλλα τη χάνουν κατά την είσοδο στον κόλπο, άλλα τη χάνουν πριν μπουν στον κόλπο κι άλλα με τις πρώτες κινήσεις του πέους μέσα στον κόλπο, άλλα δεν πετυχαίνουν καν ικανοποιητική στύση για να μπουν στον κόλπο. Γενικά, κάποιας μορφής απειλή προκαλεί άγχος κι αυτό δημιουργεί τη διαταραχή. Οί πηγές όμως της απειλής και του άγχους δεν βρίσκονται εύκολα, αν και μπορεί να σχετίζονται με παιδικές εμπειρίες ή με τρέχουσες καταστάσεις (π.χ. δημιουργία αναπτυξιακά τιμωρητικού υπερεγώ ή αισθημάτων ανεπάρκειας, συγκρούσεις ανάμεσα σε αισθήματα στοργής και τις σεξουαλικές («βρώμικες») επιθυμίες προς τη γυναίκα, ηθικές αναστολές, θυμός προς τη σύντροφο κτλ.). Κοινό, πάντως, είναι το άγχος του ατόμου «να τα καταφέρει» ή να αποδώσει (στο οποίο απευθύνεται και η θεραπεία – βλ. παρακάτω). Δεν αποκλείεται να υπάρχει και κάποια βιολογική ευαλωτότητα στον αγγειακό μηχανισμό, που να προδιαθέτει στη διαταραχή της στύσης. Η διαταραχή μπορεί να συνδυάζεται με Διαταραχή Υποτονικής Σεξουαλικής Επιθυμίας και με Πρόωρη Εκσπερμάτωση (οπότε μπορούν να μπουν και αυτές οί διαγνώσεις).\nΚαι η διαταραχή αυτή (που λέγεται και ανοργασμία) μπορεί να είναι ισόβια ή επίκτητη, γενικευμένη ή καταστασιακή, οπότε με ορισμένους συντρόφους η γυναίκα μπορεί να έρχεται σε οργασμό. Επειδή ο ερεθισμός της κλειτορίδας με το πέος κατά τη συνουσία είναι πολύ ασθενέστερος απ’ ότι με το χέρι, πολλές γυναίκες χρειάζονται και βοήθεια με το χέρι για να έρθουν σε οργασμό, χωρίς αυτό να θεωρείται υποχρεωτικά διαταραχή. Αν, όμως, δεν μπορούν να έρθουν ούτε με το χέρι (ούτε με άλλες έμμεσες τεχνικές), ούτε καν με αυνανισμό μόνες τους, τότε θεωρούμε ότι οπωσδήποτε υπάρχει διαταραχή. Ορισμένοι ψυχολογικοί παράγοντες, όπως φόβος απώλειας του ελέγχου, εσωτερική σύγκρουση και ενοχή για την ένταση των ερωτικών συναισθημάτων, εχθρότητα προς τον σύντροφο, φόβος εγκυμοσύνης ή απόρριψης από τον σύντροφο, μπορεί να συντελούν στην ανάπτυξη της διαταραχής αυτής.\nΠρόκειται για επιβράδυνση μέχρι απουσία της εκσπερμάτωσης στον άντρα, ενώ η στύση είναι συνήθως φυσιολογική. Μερικές φορές, η κατάσταση είναι τόσο σοβαρή, που το άτομο δεν μπορεί να εκσπερματίσει ούτε κατά τον αυνανισμό του. Οί πιο συχνοί ψυχολογικοί παράγοντες που ενοχοποιούνται για τη Διαταραχή του Οργασμού στον Άντρα είναι η αυστηρή ανατροφή και η ενοχή για το σεξ που αυτή δημιουργεί, η αντίληψη ότι το σεξ είναι αμαρτία και ότι τα γεννητικά όργανα είναι «βρώμικα», ασυνείδητες αιμομικτικές επιθυμίες, αντίθεση του άντρα σε σχέδια εγκυμοσύνης του ζευγαριού, εχθρότητα και θυμός προς τη σύντροφο κ.ά. Η ηλικία παίζει σημαντικό ρόλο. Η εκσπερμάτωση επιβραδύνεται με την ηλικία, οπότε τα ηλικιωμένα άτομα μπορεί να μην εκσπερματώνουν σε κάθε σεξουαλική συνάντηση (χωρίς αυτό να θεωρείται διαταραχή).


58 νέα κρούσματα κορονοϊού στη χώρα- 3.883 συνολικά – InfoNews24\nΘεσσαλονίκη: 39χρονη με κορονοϊό γέννησε στο Ιπποκράτειο- Αρνητικό το πρώτο τεστ του νεογνού\nΑνακοινώθηκαν τα ονόματα του ανασχηματισμού- Κ. Καραμανλής & Φ. Αραμπατζή παραμένουν στα Υπουργεία\nΥπογραφή σύμβασης για τη συντήρηση αντιπλημμυρικών έργων στην Π.Ε. Σερρών\nΔύο κρούσματα ιού του Δυτικού Νείλου σε Ροδόπολη και Νεοχώρι Σιντικής\nΘεσσαλονίκη: 39χρονη με κορονοϊό γέννησε στο Ιπποκράτειο- Αρνητικό το πρώτο τεστ του νεογνού 04/08/2020\nΑνακοινώθηκαν τα ονόματα του ανασχηματισμού- Κ. Καραμανλής & Φ. Αραμπατζή παραμένουν στα Υπουργεία 04/08/2020\nΑνασχηματισμός: Στις 12 οι ανακοινώσεις για το νέο κυβερνητικό σχήμα 04/08/2020\nΣήμερα Τρίτη 14 Ιουλίου, ανακοινώθηκαν 58 νέα κρούσματα του νέου ιού στη χώρα, εκ των οποίων τα 28 εντοπίστηκαν κατόπιν ελέγχων στις πύλες εισόδου τις χώρας. Ο συνολικός αριθμός των κρουσμάτων είναι 3.883, εκ των οποίων το 54.7% άνδρες αφορά άνδρες.\nΧίλια σαράντα δύο (1.042) θεωρούνται σχετιζόμενα με ταξίδι από το εξωτερικό και 2.019 (52.0%) είναι σχετιζόμενα με ήδη γνωστό κρούσμα.\nΔεκατρείς (13) συμπολίτες μας νοσηλεύονται διασωληνωμένοι. Η διάμεση ηλικία τους είναι 58 ετών. Τρεις (23.1%) είναι γυναίκες και οι υπόλοιποι άνδρες. To 76.9% έχει υποκείμενο νόσημα ή είναι ηλικιωμένοι 70 ετών και άνω. Εκατόν είκοσι δύο (122) ασθενείς έχουν εξέλθει από τις ΜΕΘ.


sibilla - σίβυλλα: Ντροπή και αίσχος!! Μείωσαν το ποσοστό αναπηρίας οικοδόμου με τετραπλό bypass από 67% σε 50% - Συνδικάτο Οικοδόμων Φθιώτιδας: Η σφαγή είναι σχεδιασμένη. Μόνο με τον αγώνα μας μπορούμε να τους σταματήσουμε\nΝτροπή και αίσχος!! Μείωσαν το ποσοστό αναπηρίας οικοδόμου με τετραπλό bypass από 67% σε 50% - Συνδικάτο Οικοδόμων Φθιώτιδας: Η σφαγή είναι σχεδιασμένη. Μόνο με τον αγώνα μας μπορούμε να τους σταματήσουμε\nΤα ΚΕΠΑ για μια ακόμα φορά έκαναν τα θαύμα τους. Με απόφαση της πρωτοβάθμιας υγειονομικής επιτροπής μείωσαν το ποσοστό αναπηρίας συναδέλφου οικοδόμου με... τετραπλό bypass από 67% σε 50%.\nΑυτή η σφαγή είναι σχεδιασμένη από τις κυβερνήσεις των τελευταίων χρόνων και της σημερινής ΣΥΡΙΖΑ - ΑΝΕΛ και ΕΕ για να στηρίξουν τα κέρδη των μεγαλοεπιχειρηματιών. Tα ΚΕΠΑ έχουν αφήσει ήδη χιλιάδες ανάπηρους χωρίς επίδομα και σύνταξη και ετοιμάζουν νέο σχέδιο για μαζικές περικοπές.\nΚάτω τα χέρια από τον συνάδελφο και κάθε συνάδελφο που έχει μείνει ανάπηρος και πρέπει να ζήσει.\nΓι’ αυτό το Συνδικάτο μας σε συνεργασία με το Εργατικό κέντρο Λαμίας την Πέμπτη 19 Γενάρη 2017 και ώρα 10.30 το πρωί θα πραγματοποιήσει παράσταση διαμαρτυρίας στο ΙΚΑ (εκεί που βρίσκονται τα ΚΕΠΑ) και ο συνάδελφος περνά από δευτεροβάθμια υγειονομική επιτροπή.\nΜε την δύναμη του αγώνα και της αλληλεγγύης μπορούμε να σταματήσουμε την σφαγή, μπορούμε να ζήσουμε, μπορούμε να νικήσουμε.\nΑυτό το έγκλημα μόνο με τον αγώνα μας μπορούμε να το σταματήσουμε.\n• Να σταματήσει εδώ και τώρα η εγκληματική αντιμετώπιση των συναδέλφων και των συναδελφισσών.\n• Να καλυφθούν όλοι οι συνάδελφοι και συναδέλφισσες με την ανάλογη σύνταξη, επίδομα αλλά και ιατροφαρμακευτική περίθαλψη.\n• Να μπει τέρμα στο σφαγείο των ΚΕΠΑ.\n• Κανένας ανάπηρος, χωρίς τα αναγκαία μέσα για να ζήσει με πλήρη και δωρεάν και υψηλής ποιότητας ιατροφαρμακευτική περίθαλψη.\nΣΥΝΔΙΚΑΤΟ ΕΡΓΑΤΟΤΕΧΝΙΤΩΝ ΟΙΚΟΔΟΜΩΝ & ΣΥΝΑΦΩΝ ΕΠΑΓΓΕΛΜΑΤΩΝ Ν. ΦΘΙΩΤΙΔΑΣ


Κλειστά σχολεία στην Αττική: Ραγδαία αύξηση της διασποράς στα παιδιά | Έθνος\nΕΛΛΑΔΑ 09.02.2021 23:22 Newsroom\nΜε τηλεκπαίδευση θα λειτουργούν τα σχολεία στην Αττική στο πλαίσιο του νέου αυστηρότερου lockdown\nΝέο σκληρότερο lockdown τίθεται σε ισχύ στην Αττική από την Πέμπτη, 11 Φεβρουαρίου, έως την Κυριακή στις 28 του μήνα. Όπως ανακοίνωσε την Τρίτη, 9 Φεβρουαρίου, ο πρωθυπουργός, Κυριάκος Μητσοτάκης, στο διάγγελμά του, κλειστά θα παραμείνουν μέχρι τότε τα σχολεία όλων των βαθμίδων στην Αττική, τα οποία θα συνεχίσουν να λειτουργούν με τηλεκπαίδευση. Εξαίρεση αποτελούν τα σχολεία ειδικής αγωγής, που θα συνεχίσουν να λειτουργούν με φυσική παρουσία.\nΗ απόφαση για τα κλειστά σχολεία λήφθηκε από τους ειδικούς, όταν είδαν να αυξάνονται τα κρούσματα κορονοϊού στα παιδιά μικρής ηλικίας. «Σύμφωνα με τα στοιχεία του ΕΟΔΥ και αυτό είναι ιδιαίτερα ανησυχητικό γιατί είναι ένα νέο στοιχείο, την περίοδο 24/01 - 30/01 είχαμε σημαντική αύξηση 11% στο ποσοστό των κρουσμάτων με ηλικιακό εύρος 0 έως 9 ετών» δήλωσε ο υπουργός Υγείας, Βασίλης Κικίλιας. Η διασπορά στους ανήλικους 0 έως 17 ετών από την 1η Σεπτεμβρίου έως και την 8η Φεβρουαρίου, αυξήθηκε κατά 1.565%.\nΔιαβάστε ακόμα: Lockdown: Ολα τα νέα μέτρα ως 28 Φεβρουαρίου - Τι μένει ανοιχτό τι κλειστό στην Αττική\nΜε τηλεκπαίδευση θα γίνονται τα μαθήματα στα σχολεία με το νέο lockdown που θα διαρκέσει έως τις 28 Φεβρουαρίου. Σύμφωνα με απόλυτα ασφαλείς πληροφορίες του ethnos.gr, από την Πέμπτη, 11 Φεβρουαρίου, τα μαθήματα στα Δημοτικά, τα Γυμνάσια και τα Νηπιαγωγεία θα γίνονται με τηλεκπαίδευση τουλάχιστον έως τις 28 Φεβρουαρίου. Τα Λύκεια παραμένουν σε καθεστώς τηλεκπαίδευσης, αφού οι μαθητές δεν είχαν επιστρέψει στα θρανία τους.\nΜοναδική εξαίρεση θα αποτελέσουν τα σχολεία ειδικής αγωγής, τα οποία θα συνεχίσουν τη δια ζώσης λειτουργία. Σύμφωνα με πληροφορίες του ethnos.gr, Γυμνάσια και Λύκεια θα κάνουν μάθημα με τηλεκπαίδευση το πρωί και τα Δημοτικά θα λειτουργούν το μεσημέρι. Από την Πέμπτη, 11 Φεβρουαρίου, θα τεθεί εκ νέου σε λειτουργία η εκπαιδευτική τηλεόραση στην ΕΡΤ για τους μαθητές του Δημοτικού.\nΔιαβάστε επίσης: Μητσοτάκης - Lockdown: Από 11 έως 28 Φεβρουαρίου τα μέτρα στην Αττική\nΑνοιγμα σχολείων - Μακρή: Προτεραιότητα να επιστρέψουν στα θρανία τα Λύκεια 12 Απριλίου\nΣχολεία - Αττική: Τα ωράρια τηλεκπαίδευσης σε Δημοτικά, Γυμνάσια, Λύκεια


Με δύναμη τον κόσμο - Onsports.gr\nOnsports Team\t04 Φεβρουαρίου 2011, 20:29\nΜε δύναμη τον κόσμο\nΠροσκλήσεις μοιράζει η ΕΑΠ για να γεμίσει το «Δ. Τόφαλος» στον επαναληπτικό της επόμενης εβδομάδας με την Ταλίν.\nΤη βοήθεια του κόσμου της θέλει η ΕΑΠ για να πανηγυρίσει την πρόκρισή της στα ημιτελικά του Τσάλεντζ Καπ, εφόσον επικρατήσει της Ταλίν την Τετάρτη (9/2) στην Πάτρα.\nΗ διοίκηση του ΤΑΑ αποφάσισε να μοιράσει 2.000 προσκλήσεις σε διάφορα σημεία καταστημάτων των χορηγών της ομάδας, με στόχο τη μεγαλύτερη δυνατή προσέλευση στο «Δ. Τόφαλος» στον αγώνα ρεβάνς με την εσθονική ομάδα.\nΜιλώντας για τη νίκη της ΕΑΠ στο χθεσινό (3/2) παιχνίδι στην Εσθονία, αλλά και για την αναμέτρηση με τον ΠΑΟΚ, που προηγείται του ευρωπαϊκού επαναληπτικού, ο Δημήτρης Σουλτανόπουλος τόνισε: «Στην Εσθονία πήραμε μια σημαντική νίκη κόντρα σε μια καλή ομάδα όμως δεν κάναμε τίποτα παραπάνω από το πρώτο βήμα και τίποτα δεν έχει κριθεί ακόμα. Η ρεβάνς θα είναι δύσκολη και θα χρειαστεί μεγάλη προσοχή, όμως αυτό που προέχει είναι το παιχνίδι πρωταθλήματος με τον ΠΑΟΚ όπου μας περιμένει δύσκολο έργο και θα πρέπει να δώσουμε το 100% των δυνατοτήτων μας για να πάρουμε το θετικό αποτέλεσμα».


Κώδωνας κινδύνου από Τσελέντη για σχολεία σε περίπτωση σεισμού – News.gr\nΚώδωνας κινδύνου από Τσελέντη για σχολεία σε περίπτωση σεισμού\n«Είμαστε τυχεροί γιατί στις ώρες που έτυχε να σημειωθούν οι σεισμοί, δεν είναι μέσα μαθητές»\nΤην αποκάλυψη ότι το κομμάτι της Νοτιοδυτικής χώρας θέλει ιδιαίτερη προσοχή λόγω της έντονης σεισμικής δραστηριότητας έκανε ο διευθυντής του Γεωδυναμικού Ινστιτούτου, Άκης Τσελέντης με αφορμή τον ισχυρό σεισμό 5,5 Ρίχτερ χθες Τετάρτη στην Τουρκία.\nΜιλώντας στο OPEN είπε ότι υπάρχουν σχολεία που κινδυνεύουν με κατάρρευση.\n«Αποφεύγω να πω λεπτομέρειες γιατί δεν έχουμε την ωριμότητα ως Πολιτική Προστασία να κρατήσουμε μία πληροφορία και να μη μας ξεφύγει προκαλώντας πανικό» είπε.\nΠροβληματισμό εξέφρασε ο Άκης Τσελέντης και για τον αντισεισμικό σχεδιασμό της χώρας, χαρακτηρίζοντας τον διαλυμένο.\n«Δεν μπορώ να δεχθώ ότι έχουμε τέτοια σχολεία, σαπίμια, και ο πρόεδρος του ΟΑΣΠ να λέει ότι έχουμε τα καλύτερα σχολεία. Μπορώ να σας φέρω φωτογραφίες από σχολεία που είναι πραγματικά επικίνδυνα. Που τα σίδερα είναι πραγματικά έξω. Το έχω επισημάνει παντού και εκτιμώ ότι είμαστε τυχεροί γιατί στις ώρες που έτυχε να σημειωθούν οι σεισμοί, δεν είναι μέσα μαθητές. Το ίδιο ισχύει και για κάποια νοσοκομεία» τόνισε.\nΣεισμός Άκης Τσελέντης\nΣεισμός πριν από λίγο στη Ναύπακτο